sagorsarker/bangla-wikipedia huggingface dataset:
প্রথম আল-ওয়ালিদ

আবুল আব্বাস আল ওয়ালিদ ইবনে আবদুল মালিক ইবনে মারওয়ান () বা প্রথম আল ওয়ালিদ (৬৬৮ – ২৩ ফেব্রুয়ারি ৭১৫) ছিলেন একজন উমাইয়া খলিফা। তিনি মদিনায় জন্ম গ্রহন করেন। ৭০৫ থেকে শুরু করে ৭১৫ সালে মৃত্যুর আগ পর্যন্ত তিনি খলিফার পদে আসীন ছিলেন। তিনি জামে উমাইয়ামসজিদ প্রতিষ্ঠা করেন, তার পিতার খলিফা আব্দুল মালিকের পর খলিফা হন, তিনি নাহুর শিক্ষা করার চেষ্টা করেন কিন্তু আয়ত্ত করতে পারেননি, তার পিতার শাসনামলে বাইজেন্টাইন সাম্রাজ্যে আক্রমণ চালান, বলা হয়- তিনি প্রতি তিন দিনে কুরআন শরিফ খতম করতেন। তিনি রমজান মাসে সতেরো খতম কুরআন পড়তেন। তিনি বলতেনঃ যদি লুত সম্প্রদায়ের কথা আল্লাহ কুরআনে উল্লেখ না করতেন, আমি বিশ্বাস করতাম না কেউ এমন কিছু করতে পারে। আবি আবলা বলেনঃ "আল্লাহ ওয়ালিদকে রহম করুন, ওয়ালিদের মতো আর কে আছে!" তার শাসনামলে খিলাফত তার বৃহৎ বিস্তৃতি প্রত্যক্ষ করে। এসময় মাওয়ারাননহর, সিন্ধু, হিস্পানিয়া ও বাইজেন্টাইনদের বিরুদ্ধে সফল অভিযান চালানো হয়।
তিনি হচ্ছেনঃ আল ওয়ালিদ বিন আব্দুল মালিক বিন মারওয়ান বিন হাকাম বিন আবুল আস বিন উমাইয়া বিন আব্দে শামস বিন আবদে মানাফ বিন কুসাই বিন কিলাব বিন মুররাহ বিন কাব বিন লুয়াই বিন গালেব বিন ফিহর বিন মালেক বিন নজর বিন কিনানা।
আবদে মানাফে গিয়ে তার সাথে রসুল সাঃ এর বংশ মিলে যায়।
তার মাতার দিক থেকে বংশ পরিচয়ঃ ওয়ালাদা বিনতে আব্বাস বিন হুজুন বিন জুহাইর বিন জাজিমা বিন রাওয়াহা।
তার পিতা খলিফা আব্দুল মালিকের সময় থেকেই তার জন্য বাইয়াত নেয়া হয়, অতঃপর তার পিতা ৮৬ হিজরি মোতাবেক ৭০৫ সালে মারা গেলে তিনি খেলাফত দায়িত্বভার গ্রহন করেন। তার পিতা তার জন্য সকল বিদ্রোহ অপসারণ করে স্থির এক রাষ্ট্র রেখে যান, এবং তিনি এর যথাযথ মূল্যায়ন করেন।
মোতাহের হোসেন চৌধুরী

মোতাহের হোসেন চৌধুরী (১৯০৩-১৯৫৬) একজন প্রখ্যাত শিক্ষাবিদ ও লেখক ছিলেন।
মোতাহের হোসেন চৌধুরী ১ এপ্রিল ১৯০৩ সালে তৎকালীন নোয়াখালী জেলা (বর্তমানে লক্ষ্মীপুর জেলার অন্তর্গত রামগঞ্জ থানার কাঞ্চনপুর গ্রামে) জন্মগ্রহণ করেন। তার পিতার নাম সৈয়দ আবদুল মজিদ ও মাতার নাম ফতেমা খাতুন। মাতামহ কুমিল্লার বিখ্যাত দারোগা বাড়ির মৌলভি আশরাফ উদ্দীন। তার পিতা পেশায় একজন সাব-রেজিস্ট্রার ছিলেন, ফলে চাকরিসূত্রে তিনি নানা জায়গায় বদলী হতেন। ফলে মোতাহের হোসেন মায়ের কাছে নানাবাড়ি কুমিল্লাতেই থাকতেন। তিনি অল্প বয়সেই পিতৃহারা হন।
মোতাহের হোসেন চৌধুরীর শিক্ষাজীবনের বেশিরভাগ সময় কুমিল্লাতেই কাটে। কুমিল্লা ইউসুফ হাইস্কুল থেকে ম্যাট্রিকুলেশন (বর্তমানে এস.এস.সি) পাশ করেন। আইএ ও বিএ তিনি কুমিল্লা ভিক্টোরিয়া কলেজ থেকে পাশ করেন এবং ১৯৪৩ সালে ঢাকা বিশ্ববিদ্যালয় থেকে বাংলায় এমএ পাস করেন। ঢাকা বিশ্ববিদ্যালয় থাকাকালীন সময়ে তার সহপাঠী ছিলেন মুহম্মদ আবদুল হাই ও আহমদ হোসেন; শিক্ষকদের মধ্যে ড. মুহম্মদ শহীদুল্লাহ, চারুচন্দ্র বন্দ্যোপাধ্যায়, মোহিতলাল মজুমদার, আশুতোষ ভট্টাচার্য, জসীমউদ্‌দীন প্রমুখ যশস্বী পণ্ডিতবর্গের সাহচর্য পেয়েছিলেন।
মোতাহের হোসেন চৌধুরী কর্মজীবনের শুরুতে কুমিল্লা ইউসুফ হাইস্কুলে একজন সহকারী শিক্ষক হিসেবে যোগদান করেন। ১৯৪৬ সালে তিনি কলকাতার ইসলামিয়া কলেজে প্রভাষক পদে যোগদান করেন। ১৯৪৭ সালে দেশভাগের পর চট্টগ্রাম কলেজে যোগদান করে ১৯৫৬ সাল পর্যন্ত অধ্যাপনা করেন। সেসময় তিনি চট্টগ্রাম কলেজে সাহিত্যিক আবুল ফজলের সহাচর্য পেয়েছিলেন সহকর্মী হিসেবে।
মোতাহের হোসেন চৌধুরী কিশোর বয়স থেকেই সাহিত্যে আগ্রহী হয়ে উঠেন। তিনি প্রথমদিকে কবিতা বেশি লিখতেন। বাঙালি মুসলমান সমাজের অগ্রগতির আন্দোলন হিসেবে পরিচিত "বুদ্ধির মুক্তি আন্দোলনের" সাথে যুক্ত ছিলেন। তিনি এই আন্দোলনে কাজী আবদুল ওদুদ, আবুল হুসেন, কাজী মোতাহার হোসেন, আবুল ফজল, আবদুল কাদির প্রমুখের সহযোগী ছিলেন। তিনি ঢাকার মুসলিম সাহিত্য সমাজের সঙ্গে ঘনিষ্ঠভাবে জড়িত ছিলেন। এর নানা সভা ও সম্মেলনে তিনি অংশগ্রহণ করে বিভিন্ন প্রবন্ধ পাঠ করেন। এর মধ্যে "আমাদের দৈন্য" সাহিত্য সমাজের পঞ্চম বার্ষিক সম্মেলন (১৯৩১), "আদেশপন্থী ও অনুপ্রেরণাপন্থী" ষষ্ঠ বার্ষিক সম্মেলন (১৯৩২) ও "মুসলমান সাহিত্যিকদের চিন্তাধারা" অষ্টম বার্ষিক সম্মেলনে (১৯৩৪) পাঠ করা হয়। এছাড়াও মুসলিম সাহিত্য সমাজের মুখপত্র শিখার পঞ্চম বর্ষে ১৯৩১ সালে তার প্রবন্ধ "রবীন্দ্রনাথ ও বৈরাগ্যবিলাস" প্রকাশিত হয়। তিনি বিচিত্রা, মাসিক মোহাম্মদী, সওগাত, ছায়াবীথি, বুলবুল প্রভৃতি সাহিত্য পত্রিকাতেও প্রবন্ধ লিখেছিলেন।
তার রচিত উল্লেখযোগ্য প্রবন্ধ গ্রন্থ ""সংস্কৃতি কথা"" (১৯৫৮)। এছাড়াও তার অনুবাদকৃত দুটি গ্রন্থ হচ্ছে ক্লাইভ বেলের "Civilization" গ্রন্থ অবলম্বনে রচিত "সভ্যতা" (১৯৬৫) এবং বার্ট্রান্ড রাসেলের "Conquest of Happiness" গ্রন্থের অনুবাদ "সুখ" (১৯৬৫)। সৈয়দ আবুল মকসুদের সম্পাদনায় ১৯৯৫ সালে বাংলা একাডেমি তার প্রকাশিত এবং অপ্রকাশিত সমস্ত রচনা রচনাবলি আকারে প্রকাশ করে।
মোতাহের হোসেন চৌধুরীর লেখনীতে মুক্তবুদ্ধি, মননশীলতা, মানবতার ছাপ পাওয়া যায়। তিনি পরিশীলিত গদ্যের রচয়িতা হিসেবে বাংলা সাহিত্যে পরিচিত। তার লেখায় প্রমথ চৌধুরী, রবীন্দ্রনাথ ঠাকুর-এর প্রভাব লক্ষ্য করা যায়। তার রচনায় সমাজ-সংস্কৃতি, ধর্ম-বর্ণ, মানবতাবোধ ইত্যাদি বিষয়াবলী বিশ্লেষণ করার চেষ্টা করা হয়েছে, সুন্দর, মহৎ ও ভালোভাবে জীবনযাপনের উপায় সন্ধান করা হয়েছে।
মোতাহের হোসেন চৌধুরী বলেছিলেন: 
চট্টগ্রাম কলেজে অধ্যাপনাকালে ১৯৫৬ সালের ১৮ই সেপ্টেম্বর তিনি মৃত্যুবরণ করেন।
তাবারি

আবু জাফর মুহাম্মদ ইবনে জারির তাবারি (, ) (২২৪ – ৩১০ হিজরি; ৮৩৯ –৯২৩ খ্রিষ্টাব্দ) ছিলেন বর্তমান ইরানের অন্তর্গত মাজানদারানের তাবারিস্তানের একজন খ্যাতনামা ও প্রভাবশালী পারসিয়ান পণ্ডিত, ইতিহাসবিদ ও মুফাসসির। ইসলামি বিষয়াদি ও ইতিহাসের উপর তার পান্ডিত্যের কারণে বর্তমানকালেও তিনি সমাদৃত। তিনি কাব্য, অভিধান, ব্যাকরণ, নীতিশাস্ত্র, গণিত ও চিকিৎসাবিজ্ঞান নিয়েও লিখেছেন।
তার সবচেয়ে উল্লেখযোগ্য ও পরিচিত কর্ম হল "তাফসিরে তাবারি" এবং তার ঐতিহাসিক গ্রন্থ "তারিখুর রসুল ওয়াল মুলুক" (ইংরেজিতে “হিস্ট্রি অব দ্য প্রফেটস এন্ড কিংস’’ বলে পরিচিত) যা তারিখে তাবারি নামেও পরিচিত। তিনি তার নিজস্ব মাজহাব স্থাপন করেন যা সাধারণত তার নাম অনুসারে জারিরি বলা হয়।
বেদান্ত সোসাইটি, দক্ষিণ ক্যালিফোর্নিয়া

যুক্তরাষ্ট্রের দক্ষিণ ক্যালিফোর্নিয়ার হলিউডে অবস্থিত বেদান্ত সোসাইটি ১৯৩০ সালে স্বামী প্রভানন্দ প্রতিষ্ঠা করেন। এটি বিশ্বের সকল বেদান্ত সোসাইটির কেন্দ্রীয় কার্যালয়। বেদান্ত সোসাইটি মুলত রামকৃষ্ণ মিশনের অঙ্গ সংগঠন। এখানে একটি আর্কাইভ আছে যেখানে বেদান্ত সোসাইটির ইতিহাস এবং যুক্তরাষ্ট্রে শুরুর দিকের বেদান্ত দর্শন চর্চার প্রসার লাভের ইতিহাস নিবদ্ধ আছে। 
স্বামী প্রভানন্দ ১৯২৯ সালে পোর্টল্যান্ড,অরেগন থেকে লস এঞ্জেলসে আসেন। ১৯৩৪ সালে তিনি একটি অলাভজনক প্রতিষ্ঠান হিসেবে বেদান্ত সোসাইটি প্রতিষ্ঠা করেন এবং ১৯৭৬ সালে তাঁর মৃত্যুর পূর্ব পর্যন্ত এ প্রতিষ্ঠানটি পরিচালনা করেন। 
বেদান্ত সোসাইটি বেদান্ত দর্শন সম্পর্কে মানুষকে ধারণা দেবার জন্য বিভিন্ন লেকচার, ক্লাস,সেমিনার আয়োজন করে। এছাড়া তাদের বেদান্ত প্রেসের মাধ্যমে বিভিন্ন বই ও লেখা প্রকাশ করে। এই প্রতিষ্ঠানটি পুরো মার্কিন যুক্তরাষ্ট্র ব্যাপী ছাত্র-ছাত্রী ও তরুন-তরুণীদের মধ্যে বেদান্ত দর্শন,যোগ বা ধ্যান এবং ব্রহ্মচর্য সম্পর্কে আগ্রহী করে তুলছে।এছাড়া এটি শ্রী রামকৃষ্ণ ও স্বামী বিবেকানন্দের বিভিন্ন দিক নিয়ে গবেষণা করে চলেছে। 
অফিসিয়াল ওয়েবসাইট
ইউনাইটেড পিপলস ডেমোক্রেটিক ফ্রন্ট

ইউনাইটেড পিপলস ডেমোক্রেটিক ফ্রন্ট সংক্ষেপে ইউপিডিএফ, () হচ্ছে বাংলাদেশের পার্বত্য চট্টগ্রাম ভিত্তিক একটি আঞ্চলিক রাজনৈতিক দল। ১৯৯৮ সালের ২৬ ডিসেম্বর এটি ঢাকায় একটি কনফারেন্সের মাধ্যমে প্রতিষ্ঠিত হয় এবং শান্তিপূর্ণ গণতান্ত্রিক পথে পার্বত্য চট্টগ্রামের স্বায়ত্তশাসন প্রতিষ্ঠা করতে চায়। কনফারেন্স শেষে পাঁচ সদস্যের আহ্বায়ক কমিটি গঠন করা হয় যেটির আহ্বায়ক হন প্রসিত বিকাশ খীসা। ইউনাইটেড পিপলস ডেমোক্রেটিক ফ্রন্ট শান্তিপূর্ণ ও গণতান্ত্রিক উপায়ে পার্বত্য অঞ্চলকে সম্পূর্ণ স্বায়ত্তশাসিত করার দাবি করে। তবে, এর অনেক সদস্য সশস্ত্র এবং সহিংস বৌদ্ধ চরমপন্থী আচরণ প্রকাশ করেছে। 
এটি একটি পার্বত্য চুক্তি বিরোধী সংগঠন। সম্প্রতি রাঙামাটিতে বাংলাদেশ সেনাবাহিনীর টহলরত সদস্যদের ওপর পার্বত্য চুক্তি বিরোধী সংগঠন ইউপিডিএফ এর সশস্ত্র সন্ত্রাসীদের হামলা পরবর্তী বন্দুকযুদ্ধে এক সন্ত্রাসী নিহত হয়েছে।
ইউপিডিএফ ২০০১ সালের অষ্টম জাতীয় সংসদ সাধারণ নির্বাচনে অংশগ্রহণ করে, যদিও দুই পদপ্রার্থীর দুজনই পরাজিত হন। অনেক বিশ্লেষণকারীকে অবাক করে দিয়ে প্রতিদ্বন্দ্ব্বিতাকারিগণ বিবেচনাযোগ্য ভোট পান।
২০০৬ সালের নভেম্বরে ঢাকায় পার্টির প্রথম জাতীয় কংগ্রেস অনুষ্ঠিত হয় এবং প্রসিত বিকাশ খীসা ও রবি শঙ্কর চাকমাকে সভাপতি ও সাধারণ সম্পাদক করে কেন্দ্রীয় কমিটি নির্বাচন করা হয়।
ইঁদ পরব

ইঁদ পরব বা সনপেটা বা সুনিয়া ভারতের পশ্চিমবঙ্গ রাজ্যের পুরুলিয়া জেলার প্রাচীন উৎসব। এই উৎসবের মাধ্যমে স্থানীয় শাসকের আধিপত্য ও প্রভূত্ব ঘোষণা করা হত।
প্রতি বছর ভাদ্র মাসের শুক্ল দ্বাদদশী তিথিতে ইঁদ পরব উৎসব পালিত হত। স্থানীয় রাজা ও ভূস্বামীরা এই উৎসবের পৃষ্ঠপোষক ছিলেন। উৎসবের কয়েকদিন আগে সপারিষদ রাজা শিকারে বেড়িয়ে ইন্দ্রদন্ড বা ইঁদ ডাং বানানোর মতো উপযুক্ত শক্ত ও দীর্ঘ শালগাছ বাছতেন। এরপর গাছটিকে পূজা করে কুঠার দিয়ে রাজা প্রথমে গাছটিকে আঘাত করলে পরিষদেরা সেটিকে কেটে ইঁদটাঁড়ে তুলতেন। এই ভাবে বানানো ইঁদ ডাংয়ের মাথায় একটি কাপড় দিয়ে মোড়া বাঁশের ছাতা বাঁধা হত। পরবের দিন রাজা সেই ছাতাসহ দন্ডটি তুলে ধরে কৃষিকার্যের সূচনার অনুমতি দিতেন। এই সময় রাজা সম্ভাব্য কৃষিকাজ সম্বন্ধে খোঁজ নিয়ে খাজনা নির্দিষ্ট করতেন।
মাঘ সিম

মাঘ সিম ভারতের পশ্চিমবঙ্গ রাজ্যের পুরুলিয়া জেলার সাঁওতাল সম্প্রদায়ের উৎসব।
প্রতি বছর মাঘ মাসে বাবুই জাতীয় ঘাস কাটার জন্য এই উৎসব হয়ে থাকে। গোড়েৎ মাঝি হাড়িয়া তৈরীর উদ্দেশ্যে প্রতি গৃহস্থের নিকট হতে একটু করে চাল বা বাজরা সংগ্রহ করেন। নায়কে স্নান করে মুরগি পূজা করেন। এছাড়াও মঁড়েঁকো, মারাং বুরু, জাহের এরা, গোঁসায় এরা, মাঝি হাড়াম ও সিমা হাড়ার প্রভৃতি উপাস্য দেবতাদের পূজা দেওয়া হয়ে থাকে। অতীতে পারমানিক, জগমাঝি, জগপারমানিক, গোড়েৎ মাঝি, নায়কে, কুড়ান নায়কে প্রভৃতি সাঁওতাল সমাজের প্রধান পদাধিকারীরা পদত্যাগ করতেন এবং নতুন সমাজ প্রধানের নির্বাচন করা হত। জমিজমা নতুন করে বিলি বন্দোবস্তের ব্যবস্থাও করা হত। বর্তমানে পদগুলি বংশানুক্রমিক হয়ে যাওয়ায় ও জমি উত্তরাধিকার সূত্রে ভোগ করার ব্যবস্থা থাকায় এই প্রথা রীতিরক্ষা মাত্র হয়ে গেছে।
ভবপ্রীতানন্দ ওঝা

ভবপ্রীতানন্দ ওঝা (১৮৮৬-১৯৭০) ভারতের মানভূম অঞ্চলের বিখ্যাত ঝুমুর কবি ছিলেন।
ভবপ্রীতানন্দ ওঝা ১৮৮৬ খ্রিষ্টাব্দে আশ্বিন মাসের নবমী তিথিতে ব্রিটিশ ভারতের বৈদ্যনাথ ধামের নিকট কুণ্ডা গ্রামে ত্রিপুরানন্দ ওঝার জ্যেষ্ঠ পুত্র রূপে জন্মগ্রহণ করেন। অল্পবয়সে তিনি পিতৃহারা হন। ভবপ্রীতানন্দ সংস্কৃত, হিন্দী, বাংলা, ব্রজবুলি ভাষায় দক্ষ ছিলেন এবং রামায়ণ, মহাভারত, পুরাণ প্রভৃতি ধর্মশাস্ত্রে তার অগাধ পাণ্ডিত্য ছিল। কাশীপুররাজ জ্যোতিপ্রসাদ সিং দেও তার পৃষ্ঠপোষক ছিলেন। ভবপ্রীতানন্দ অপুত্রক ছিলেন বলে বোড়ামের শিরোমণি হাজরাকে ধর্মপুত্র হিসেবে গ্রহণ করেন, যার উদ্যোগে পরবর্তীকালে ভবপ্রীতানন্দের "ঝুমর রসমঞ্জরী" প্রকাশিত হয়। ১৯৭০ খ্রিষ্টাব্দের ১৫ই মার্চ ভবপ্রীতানন্দ মৃত্যুবরণ করেন।
ভবপ্রীতানন্দের সর্বশ্রেষ্ঠ কীর্তি "বৃহৎ ঝুমর রসমঞ্জরী" গ্রন্থটি যেখানে তার লেখা ২২৭টি ঝুমুর গান স্থান পেয়েছে। তিনি রাধা ও কৃষ্ণের প্রেম বিষয়ক বেশ কিছু পালাবন্দী ঝুমুর রচনা করেন, যার মধ্যে "অথ শ্রীরাধিকার দুর্জয় মান ভঞ্জন পালা", "শ্রী শ্রী কৃষ্ণকালী বর্ণন পালা", "অথ জল সম্বাদ পালা" প্রভৃতি উল্লেখযোগ্য। এছাড়া তিনি "শ্রী বৈদ্যনাথ মাহাত্ম্য বর্ণন", "চৌত্রিশাক্ষরে কালীর স্তব", "বর্ণমালানুক্রমিক মাতৃনাম স্তব", "ত্রিপুরাস্তব" ইত্যাদি আধ্যাত্মিক মার্গের বেশ কয়েকটি ঝুমুর রচনা করেন। মহাভারতের কাহিনী অবলম্বনে তিনি "অভিমন্যু বধ পালা", "কুন্তী গান্ধারীর কোন্দল", "ভীষ্মের শোকে গঙ্গার বিলাপ" ইত্যাদি পালাবন্দী ঝুমুর রচনা করেন। এছাড়া তিনি বেশ কয়েকটি শ্যামাসঙ্গীত রচনা করেন যা তার লেখা ঝুমুর গানগুলির মতো জনপ্রিয়তা লাভ করতে পারেনি। ভবপ্রীতানন্দ রচিত ঝুমুর গানগুলিকে ভাদরিয়া, পালাবন্ধ, খ্যামটা, বাউলধর্মী, কীর্তনাঙ্গ এবং বার তালিয়া এই ছয় প্রকারে বিভক্ত করা যেতে পারে।
চীন জাতীয় ক্রিকেট দল

চীন জাতীয় ক্রিকেট দল আন্তর্জাতিক ক্রিকেট অঙ্গনে গণপ্রজাতন্ত্রী চীনের প্রতিনিধিত্বকারী ক্রিকেট দল। এ দলটি চীন ক্রিকেট সংস্থা কর্তৃক পরিচালিত হচ্ছে। ২০০৪ সালে আন্তর্জাতিক ক্রিকেট কাউন্সিলের অনুমোদনলাভকারী সদস্যের মর্যাদা পায়। বিশেষ প্রশাসনিক অঞ্চল হিসেবে হংকং আইসিসিতে নিজস্ব ক্ষমতায় ১৯৬৯ সালে সহযোগী সদস্য হওয়ার প্রেক্ষিতে হংকং দলের কোন খেলোয়াড় আন্তর্জাতিক প্রতিযোগিতায় চীনের প্রতিনিধিত্ব করতে পারবেন না।
১৮৫৮ থেকে ১৯৪৮ সালের মধ্যে দেশের বৃহত্তম ক্লাব দল সাংহাই ক্রিকেট ক্লাব সফরকারী দলগুলোর বিপক্ষে অনেকগুলো খেলায় অংশ নিলেও আনুষ্ঠানিকভাবে জাতীয় দলের মর্যাদা পায়নি। সেপ্টেম্বর, ২০০৫ সাল থেকে চীন ক্রিকেট সংস্থা এশিয়ান ক্রিকেট কাউন্সিলের সহযোগিতায় আটটি কোচিং/আম্পায়ারিং প্রশিক্ষণ কোর্স পরিচালনা করেছে। বেইজিং, সাংহাই, শেনইয়াং, দালিয়ান, গুয়াংজু, শেনজেন, চংকিং, থিয়েনচিন এবং জিনান - চীনের এ নয়টি শহরে ক্রিকেট খেলা অনুষ্ঠিত হয়। ১৫০-এরও অধিক বিদ্যালয় ক্রিকেটের সাথে জড়িত।
২০০৯ সালের এসিসি ট্রফি চ্যালেঞ্জ প্রতিযোগিতায় চীন তাদের প্রথম কোন প্রতিনিধিত্বমূলক প্রতিযোগিতায় অংশগ্রহণ করে। মালদ্বীপের কাছে ৩১৫ রানে পরাজয়বরণসহ গ্রুপ পর্বের সবগুলো খেলাতেই হেরে যায় চীন দল। সপ্তম স্থান নির্ধারণী খেলায় চীন প্রথম কোন আন্তর্জাতিক খেলায় জয়লাভ করে। খেলায় তারা ১১৮ রানে মায়ানমার দলকে পরাজিত করে।
 * ২০০৯: সপ্তম স্থান
 * ২০০৯: দ্বাদশ স্থান
২০১৪ এশিয়ান গেমসে ১৫-জন খেলোয়াড়কে নির্বাচিত করা হয়। নিম্নের তালিকায় তাদের নাম তুলে ধরা হলো:
বীরেশ্বর বরুয়া

বীরেশ্বর বরুয়া (; ) রামধেনু যুগের একজন প্রসিদ্ধ কবি ও সমালোচক। তিনি একাধারে গল্পকার, নিবন্ধকার, ঔপন্যাসিক, শিশু সাহিত্যিক ও অনুবাদক।
বীরেশ্বর বরুয়া ভারতীয় প্রশাসনিক সেবার (আই.এ.এস) বিষয়া হিসেবে উপায়ুক্ত, শিক্ষা সচিব, সাংস্কৃতিক ও ক্রীড়া সচিব হিসেবে কার্যনির্বাহ করেছেন। 
নির্বাচিত কবিতার জন্য তিনি ভারতীয় ভাষা পরিষদ পুরস্কার ও অসম সাহিত্য সভা পুরস্কার লাভ করেছেন। 
একান্ত নির্জন
অন্যপূর্বা
ক্যাম্প ডেভিড

ক্যাম্প ডেভিড মার্কিন যুক্তরাষ্ট্রের রাষ্ট্রপতিদের বিশ্রাম স্থান হিসেবে পরিচিত। ১৯৫৩ সালের পূর্ব পর্যন্ত এটি শাংগ্রি-লা নামে পরিচিতি ছিল। ওয়াশিংটন ডিসি’র ৬২ মাইল (১০০ কিমি) উত্তর-উত্তর-পশ্চিমাংশের মেরিল্যান্ডের থারমন্টের কাছে ক্যাটোকটিন মাউন্টেইন পার্কে অবস্থিত। আনুষ্ঠানিকভাবে এ স্থানটি নেভাল সাপোর্ট ফ্যাসিলিটি থারমন্ট নামে পরিচিত। মূলতঃ এটি একটি সামরিক স্থাপনা যা মার্কিন যুক্তরাষ্ট্রের নৌবাহিনীর সদস্যগণ দায়িত্ব পালন করেন। পর্বতসঙ্কুল এলাকায় ২০০ একর (৮১ হেক্টর) এলাকা নিয়ে ক্যাম্প ডেভিড গড়ে উঠেছে। সর্বোচ্চ নিরাপত্তা বেস্টনি বিদ্যমান থাকায় সাধারণ জনগণের প্রবেশাধিকার নিষিদ্ধ।
আরব-ইসরায়েলি সংঘাতের প্রেক্ষিতে ১৯৭৮ সালে মিশরের রাষ্ট্রপতি আনোয়ার আল সাদাত ও ইসরাইলের প্রধানমন্ত্রী মেনাখেম বেগিন এখানেই ঐতিহাসিক চুক্তি স্বাক্ষর করেছিলেন যা ক্যাম্প ডেভিড চুক্তি নামে পরিচিতি পায়।
নাস্তিক সক্রিয়কর্মী ও শিক্ষাবিদদের তালিকা

এটি নাস্তিকদের একটি তালিকা। মূলত ব্যাপক অর্থে নাস্তিক্যবাদ বলতে বুঝায়, উপাস্যদের অস্তিত্বের প্রতি বিশ্বাস প্রত্যাখ্যান করা। নেতিবাচক অর্থে, নাস্তিক্যবাদ হলো, উপাস্যের কোনো অস্তিত্ব নেই এই অর্থে বিশেষভাবে অবস্থান করা। সর্বাধিকভাবে, কেবল উপাস্যদের অস্তিত্বের প্রতি বিশ্বাসের অভাবের কারণে নাস্তিক্যবাদ গড়ে উঠে। এই তালিকা জীবিত এবং মৃত ব্যক্তিসংক্রান্ত, নাস্তিক্যবাদ যাদের উল্লেখযোগ্য কার্যক্রম বা সামাজিক অবস্থার সঙ্গে প্রাসঙ্গিক, এবং যারা ​​প্রকাশ্যে নাস্তিক হিসাবে নিজেদের প্রকাশ করেছেন।
মিনের্ভারইয়া মুদ্দুরাজা

মিনের্ভারইয়া মুদ্দুরাজা (বৈজ্ঞানিক নামঃ "Minervarya mudduraja", সাধারণ নামঃ "Muddu Raja fejervarya") পশ্চিমঘাট পর্বতমালার একটি এন্ডেমিক উভচর। ১৭ শতাব্দীর শাসক মুদ্দুরাজা, যিনি মাদিকেরীর প্রতিষ্ঠাতা ছিলেন, তার নামানুসারে ব্যাঙের এই প্রজাতির নামকরণ করা হয়েছে।
পশ্চিমঘাট পর্বতমালার মিনের্ভারইয়া গণের সদস্যদের মধ্যে "মিনের্ভারইয়া মুদ্দুরাজা" অপেক্ষাকৃত বড়। স্ত্রী ব্যাঙের লম্বিত নাসা থেকে নির্গমনপথ পর্যন্ত দৈর্ঘ্য হচ্ছে ৪৫ মিমি. (১.৮ ইঞ্চি) (সাধারণত ৩৮ মিমি. - ৪৪ মিমি.)। এটি এমন একটি প্রজাতি যা শুধু বাহ্যিক গঠন দ্বারা চিহ্নিত করা সহজ নয়। মাইটোকন্ড্রিয়াল ডিএনএ বিশ্লেষণের মাধ্যমে প্রজাতিটি প্রথম শনাক্ত করা হয়।
এই ব্যাঙ রাস্তার ধারে দেখা যায় এবং ভেজা শস্যক্ষেত্রে বাদে অন্যান্য জলময় এলাকায় দেখা যায়। বর্তমানে এই প্রজাতিটি কর্ণাটকের মুদিগেরে থেকে মাদিকেরী পর্যন্ত পরিচিত।
শতবর্ষ ব্যাপী যুদ্ধ

শতবর্ষ ব্যাপী যুদ্ধ শুরু হয় ১৩৩৮ সালে যখন ইংল্যান্ডের রাজা তৃতীয় এডওয়ার্ড অবৈধ ভাবে ফ্রান্সের সিংহাসন দাবি করেন। এটি ছিল ফ্রান্স ও ইংল্যান্ডের মধ্যে দীর্ঘকালীন যুদ্ধ। যুদ্ধে ফ্রান্সের রাজা প্রথমে পরাজিত হয়ে পলায়ন করে। পরবর্তীতে ফরাসি বীর কন্যা জোন অফ আর্ক বীরত্বের মাধ্যমে ইংল্যান্ডেকে পরাজিত করতে সক্ষম হন। অবশেষে ১৪৫৩ সালে এ যুদ্ধ সমাপ্ত হয়।
পল নিউম্যান

পল লিওনার্ড নিউম্যান (২৬ জানুয়ারি, ১৯২৫ – ২৬ সেপ্টেম্বর, ২০০৮) একজন মার্কিন অভিনেতা,চলচ্চিত্র পরিচালক এবং পেশাদার রেসিংকার চালক। অসংখ্য পুরস্কার জয়ী পল নিউম্যান ১৯৮৬ সালে মার্টিন স্কোরসেজি'র "দ্য কালার অফ মানি" চলচ্চিত্রে অনবদ্য অভিনয়ের জন্য সেরা অভিনেতা বিভাগে একাডেমি পুরস্কার , এছাড়াও আরো আটটি বিভাগে মনোনয়ন পান।
নিউম্যান ৬বার গোল্ডেন গ্লোব পুরস্কার একবার করে বাফটা পুরস্কার, স্ক্রিন অ্যাক্টরস গিল্ড পুরস্কার, কান চলচ্চিত্র উৎসব পুরস্কার এবং একবার এমি পুরস্কারসহ অসংখ্য সম্মাননা পুরস্কার জিতেন। এছাড়াও তিনি স্পোর্টস কার ক্লাব অফ আমেরিকার চালক হিসেবে বেশ কয়েকটি জাতীয় চ্যাম্পিয়নশীপ এবং তার দল অপেন হুইল কার-এ চ্যামপ কার বিভাগে জাতীয় চ্যাম্পিয়ন হওয়ার গৌরব অর্জন করে।
নিউম্যান ১৯৫৮ সালে অভিনেত্রী জোঅ্যান উডওয়ার্ডকে বিয়ে করেন এবং মৃত্যুর আগপর্যন্ত তারা এক সাথেই ছিলেন। তিনি নিউম্যান'স অওন নামের একটা খাবার কোম্পানির সহ-প্রতিষ্ঠাতা ছিলেন, যার কর-উত্তর সকল লভ্যাংশ তিনি দাতব্য কাজে ব্যয় করেন। , এই অর্থসাহায্যের পরিমাণ ছিল প্রায় ৪০০ মিলিয়ন ইউএস ডলার তিনি সেফ ওয়াটার নেটওয়ার্ক নামে, প্রয়োজনীয় অঞ্চলে টেকসই পানি সমাধান বিকাশের লক্ষ্যে পরিচালিত একটি অলাভজনক প্রতিষ্ঠানেরও সহ-প্রতিষ্ঠাতা ছিলেন। ১৯৮৮ সালে নিউম্যান সিরিয়াস ফান চিলড্রেন্‌স নেটওয়ার্ক প্রতিষ্ঠা করেন, যা বিশ্বব্যাপী সামার ক্যাম্পস কর্মসূচীর আওতায় প্রতিষ্ঠানের সূচনা থেকে গুরুতর অসুস্থ ২৯০,০৭৬ জন শিশুকে সেবা প্রদান করেছে।
বিরূপাক্ষ মন্দির

বিরূপাক্ষ মন্দির বেঙ্গালুরু শহর থেকে ৩৫০ কিমি দূরে হাম্পি নামক স্থানে অবস্থিত। এটি দক্ষিণ ভারতের কর্ণাটক রাজ্যের অন্তর্গত। হাম্পিতে একগুচ্ছ মন্দির রয়েছে। বিরূপাক্ষ মন্দির সেগুলোরই একটি। সবগুলো মন্দিরই ইউনেস্কোর ওয়ার্ল্ড হেরিটেজ সাইটের স্বীকৃতি প্রাপ্ত। বিরূপাক্ষ শিবের আরেক নাম।এখানকার সব গুলো মন্দিরই শিব মন্দির।
তুঙ্গভদ্রা নদীর তীরে অবস্থিত হাম্পি ঐতিহাসিক শহর বিজয়নগরের অন্তর্গত ছিল যেটি ছিল বিজয়নগর সাম্রাজ্যের রাজধানী। বিরূপাক্ষ মন্দির ছিল হাম্পির প্রধান ও সবথেকে পবিত্র মন্দির। মন্দিরটি সকল প্রকার আক্রমণ থেকে রক্ষা করা হয়েছিল এবং এখনও এখানে পূজা-অর্চনা হয়। এই মন্দিরে প্রধান দেবতা শিব এবং তাঁর পত্নী দুর্গা যিনি এখানে পম্পা নামে পুজিত হন যিনি নিকটস্থ তুঙ্গভদ্রা নদীর সাথে সম্পর্কিত।
মন্দিরটির কথা সপ্তম শতক থেকে জানা যায়। বিরুপাক্ষ-পম্পা মূর্তি বিজয় নগর সম্রাজ্য প্রতিষ্ঠার আগে থেকেই প্রকটিত ছিল। এখানকার ছোট মন্দিরটিকেই পড়ে বিজয় নগর সম্রাজ্যের রাজারা বিশাল মন্দির কমপ্লেক্সে রূপান্তরিত করেন। এখানে চালুক্য এবং হয়সালা রাজত্ব আমলেও মন্দির নির্মিত হয়েছে বলে প্রমাণ পাওয়া যায়। 
১৪ শতকে বিজয় নগর রাজত্বকালে এখানে স্থানীয় শিল্প ও সংস্কৃতির উৎকর্ষতার চরম পর্যায় ছিল। ১৬ শতকে বিজয়নগর সম্রাজ্যের পতনের পর লুটেরারা ধীরে ধীরে এই অসাধারণ শিল্প নিদর্শন গুলো ধ্বংস করা শুরু করে। 
১৫৬৫ সালে শহর ধ্বংসের পরও বিরুপাক্ষ-পম্পার পূজা চালু ছিল। ১৯ শতকের শুরুতে এখানে বড় আকারের সংস্কার কাজ করা হয়। এখানে বিভিন্ন চিত্র সংযুক্ত করা হয় এবং উত্তর ও পূর্বের গপুরা (টাওয়ার)নির্মাণ করা হয়। 
বর্তমানে মূল মন্দিরটি তিনটি চেম্বারের সমন্বয়ে গঠিত।
ইয়াহু! জাপান

ইয়াহু! জাপান বা Yahoo! JAPAN ( "ইয়াফু জাপান্ কাবুশিকি গাইশা") একটি জাপানের আন্তর্জাল কোম্পানি। ইয়াহু! জাপান-র সদর দপ্তর তৌক্যৌর মিনাত এলাকায় উপস্থিত।
বেণুধর রাজখোয়া

বেণুধর রাজখোয়া (; ) অসমের বিশিষ্ট সাহিত্যিক, গল্পকার ও প্রবন্ধকার। তিনি ইংরেজ সরকার থেকে রায়সাহাব উপাধি প্রাপ্ত করেছিলেন। তিনি ১৮৮৯ সনে নাটক রচনার কার্য আরম্ভ করেন ও পদ্মনাথ গোহাঞিবরুয়ার সহিত তিনি বিজুলি নামক অসমীয়া আলোচনী পত্রিকায় অবদান রেখেছিলেন। অসমীয়া সাহিত্যে বিশেষ অবদান রাখার জন্য অসমের মুখ্য সাংস্কৃতিক অনুষ্ঠান অসম সাহিত্য সভা ১৯২৬ সনের অক্টোবর মাসে ধুবরিতে অনুষ্ঠিত বার্ষিক অধিবেশনে তিনি সভাপতিত্ব করেছিলেন। পরবর্তী সময়ে তিনি শিবসাগরের আধুনিক মঞ্চ আন্দোলনে জড়িত হয়েছিলেন। তিনি নিজের রচিত কয়েকটি নাটকে সমাজের ছোট খাটো ভুল-ভ্রান্ত্রি ইত্যাদি সংশোধন করার জন্য চেষ্টা করেছিলেন। 
১৮৭২ সনের ডিসেম্বর মাসে বেণুধর রাজখোয়ার জন্ম হয়। তাঁর পিতার নাম সুচান্দরাম রাজখোয়া ও মাতার নাম হিরাবতি রাজখোয়া। 
বেণুধর রাজখোয়া প্রাথমিক ও মাধ্যমিক শিক্ষা ডিব্রুগড়ে সম্পূর্ণ করেন ও উচ্চ শিক্ষা কলকাতা থেকে গ্রহণ করেন। ১৮৯৬ সনে কলকাতা থেকে স্নাতক ডিগ্রী লাভ করে অসমে ফিরে আসেন। অসমে তিনি বিভিন্ন বিভাগে চাকরি করেন ও ১৯৩১ সনে উপায়ুক্তের পদে অবসর গ্রহণ করেন। তিনি ১৯২৬ সনে ধুবরিতে অনুষ্ঠিত অসম সাহিত্য সভার ৯তম অধিবেশনে সভাপতিত্ব করেছিলেন। 
১৯৫৫ সনে বেণুধর রাজখোয়ার মৃত্যু হয়। 
মোর জীৱন দাপোন (১৯৬৯)
ভৃগুমুণি কাগয়ুং

ভৃগুমুণি কাগয়ুং (; ) একজন অসমীয়া সাহিত্যিক। ১৯৩৪ সনে শিবসাগর জেলার দিখৌমুখের আলিমুর মিসিংগাঁও নামক স্থানে তার জন্ম হয়।
সোফি চৌধরী

সোফি চৌধরী (জন্ম সোফিয়া চৌধরী, ফেব্রুয়ারি ৮, ১৯৮২) একজন ব্রিটিশ চলচ্চিত্র অভিনেত্রী এবং গায়িকা। প্রাথমিকভাবে তিনি ভারতীয় চলচ্চিত্রে সক্রিয় হয়েছেন। এছাড়াও তিনি একজন সাবেক এমটিভি ইন্ডিয়া ভিজে, অনিয়মিত মডেল এবং টেলিভিশন উপস্থাপিকা।
সোফি পূর্ব লন্ডন (Walthamstow), ইংল্যান্ড, যুক্তরাজ্যে জন্ম নেন এবং সেথানেই বেড়ে ওঠেন। তার বাবা সোফিয়া লরেনের দারুণ ভক্ত থাকায় তার জন্মের সময় নাম রাখেন "সোফিয়া", যদিও পরবর্তীকালে তিনি "সোফি" নামেই পরিচিত হন। তার একটি বড় ভাই রয়েছে। বর্তমানে তিনি তার মা এবং নানীর সাথে বাস করেন।
তিনি স্যার জর্জ মনোক্স কলেজে ও লন্ডন স্কুল অফ ইকোনমিক্সে পড়াশোনা করেন এবং ইউরোপীয় রাজনীতি ও ফরাসি বিষয়ে স্নাতক সম্পন্ন করেন। সোফি লন্ডন একাডেমি অফ মিউজিক অ্যান্ড ড্রামাটিক আর্ট থেকে স্বর্ণ পদকপ্রাপ্ত। এছাড়াও, ফ্রান্সের প্যারিসে অবস্থিত একটি মর্যাদাসম্পন্ন রাজনৈতিক প্রতিষ্ঠান "সায়েন্সেস পো"-এ তিনি প্রায় দুই বছর অধ্যয়ন করেন, যেখানে অনেক ফরাসি রাজনীতিবিদ অধ্যয়ন করেছেন। বলিস্পাইসি-এর প্রতিবেদন অনুসারে জানা যায় সোফি অধ্যয়নরত অবস্থায় জী ইউকে-এর ভিজে নির্বাচিত হন।
সোফি একজন বহুভাষিক, তিনি ইংরেজি, হিন্দি, উর্দু, ফরাসি এবং ইতালির ভাষায় অনর্গল কথা বলতে সক্ষম এবং এই ভাষার পাশাপাশি স্প্যানিশ, পাঞ্জাবি এবং আরবি ভাষায় গাইতেও পারেন। তিনি বিভিন্ন নৃত্য শৈলী সম্পর্কে প্রশিক্ষণ নিয়েছেন, এর মধ্যে রয়েছে ভারতীয় শাস্ত্রীয় নৃত্য ভরতনাট্যম, যা তিনি চার বছর ধরে লন্ডনে শিখেছেন, এবং কত্থক যেমন পশ্চিমা নৃত্য সালসা, যা তিনি দুই বছর ধরে মুম্বাইয়ে শিখেছেন। এছাড়াও তিনি পাশ্চাত্য শাস্ত্রীয় সঙ্গীতে সুপ্রশিক্ষিত, যা তিনি ইউকে-তে হেলেনা শেনালের কাছে তিন বছর ধরে শিখেছেন। পাশাপাশি ভারতীয় শাস্ত্রীয় সঙ্গীত যা তিনি পণ্ডিত অস্কারান শর্মার কাছ থেকে শিখেছেন।
শামসুদ্‌দীন আবুল কালাম

শামসুদ্‌দীন আবুল কালাম বা শামসুদ্দীন আবুল কালাম (১৯২৬ - ১০ জানুয়ারি ১৯৯৭) ছিলেন একজন বাঙালী কথাসাহিত্যিক ও উপন্যাসিক। তিনি ১৯২৬ সালের আগস্ট মাসে ঝালকাঠি জেলার নলছিটি উপজেলার কামদেবপুর গ্রামে জন্মগ্রহণ করেন। তিনি পদার্থবিদ অধ্যাপক আবুল মকসুদ হারুন অর রশীদের মামা। ১৯৬৪ সালে তিনি ‘বাংলা একাডেমি পুরস্কার’ লাভ করেন। ১৯৯৭ সালের ১০ জানুয়ারি রোমে তাঁর মৃত্যু হয়।
শামসুদ্‌দীন আবুল কালাম ১৯২৬ সালে বরিশাল জেলার নলছিটি থানাধীন কামদেবপুর গ্রামে জন্মগ্রহণ করেন। তার পিতার নাম আকরাম আলী মুন্সি এবং মাতার নাম মেহেরুনেসা। তার চার বোন ছিল (জাহানারা বেগম, রৌশোনারা বেগম, মমতাজ বেগম এবং সাইদা আখতার)। তিনি তার পিতামাতার একমাত্র ছেলে ছিলেন।
আবুল কালাম বরিশাল জেলা স্কুল থেকে ১৯৪১ সালে ম্যাট্রিক, ১৯৪৩ সালে ব্রজমোহন কলেজ থেকে আই.এ এবং ১৯৪৬ সালে কলকাতা বিশ্ববিদ্যালয় থেকে বি.এ পাস করেন। এরপর তিনি এমএ শ্রেণিতে ভর্তি হন, কিন্তু পাঠ শেষ না করেই বিশ্ববিদ্যালয় ত্যাগ করেন। 
১৯৪৭ সালে দেশভাগ হলেও তিনি কলকাতায় অবস্থান করেন। ১৯৫০ সালে তিনি ঢাকায় ফিরে আসেন। ঢাকায় তিনি তৎকালীন পূর্ব পাকিস্তান সরকারের প্রচার ও তথ্য দপ্তরে প্রথমে স্টাফ আর্টিস্ট ও পরে সহকারী পরিচালক পদে যোগ দেন। এখানে যোগ দিয়ে তিনি ‘মাহে নও’ নামক একটি পত্রিকা সম্পাদনার দায়িত্ব গ্রহণ করেন। তিনি পাকিস্তানের প্রথম মাসিক ‘সিনেমা’ পত্রিকায় উপদেষ্টার দায়িত্বও পালন করেন। এই পত্রিকার উপদেষ্টা হিসেবে তিনি ‘আল-বেরুনী’ ছদ্মনাম ব্যবহার করতেন। এই ছদ্মনামে তিনি ‘সিনেমা’ পত্রিকায় ধারাবাহিক নাটক লিখতেন।
১৯৫৯ সালে শামসুদ্‌দীন আবুল কালাম আলোকচিত্র, সেট ডিজাইন, সংগীত ও চলচ্চিত্র সম্পাদনা বিষয়ে উচ্চতর ডিগ্রী গ্রহণের উদ্দেশ্যে ইতালির রাজধানী রোম গমন করেন এবং সেখানকার সরকারি প্রতিষ্ঠান সিনেসিত্তায় যোগ দেন। ষাটের দশকে তিনি রোম বিশ্ববিদ্যালয় থেকে ডক্টর অব লিটারেচার ডিগ্রী অর্জন করেন।
১৯৪৬ সালে কলকাতা বিশ্ববিদ্যালয়ে ভর্তি হওয়ার পর সেখানে হোসনে আরা বিজুর সাথে শামসুদ্‌দীন আবুল কালামের পরিচয় হয়। শামসুদ্‌দীন আবুল কালাম তাকে নিয়ে ‘সাত সতেরো’ পত্রিকায় একটি কবিতাও লিখেন। ১৯৫০-এর পর তিনি ঢাকায় হোসনে আরাকে বিয়ে করেন।
তার রচনায় বাংলার মানুষের গ্রামীণ জীবন বিস্তারিতভাবে দেখা যায়। আবেগ এবং প্রেমের আধিক্য তার লেখায় যথেষ্ট বিরাজমান।
সাহিত্যে অবদানের জন্য তিনি ১৯৯৪ সালে ‘বাংলা একাডেমি পুরস্কার’ লাভ করেন।
ফুসফুস ও হৃদরোগে ভোগার পর ১৯৯০ সালের ৩ অক্টোবর ইতালির ভেরোনায় তার ফুসফুসে ও হৃদপিণ্ডে সার্জারি হয়। ১৯৯৩ সালের পর থেকে তার চোখের গ্লুকোমা তীব্র হতে থাকে। ১৯৯৭ সালের ১০ জানুয়ারি তিনি রোমে তার অ্যাপার্টমেন্টে মৃত্যুবরণ করেন।
জাতীয় ক্রীড়া দল

জাতীয় ক্রীড়া দল কোন নির্দিষ্ট ক্রীড়ায় সংশ্লিষ্ট দেশের প্রতিনিধিত্বকারী একটি দল। এটি একটি ক্রীড়া পরিভাষা। সচরাচর এটি জাতীয় দল নামেই সমধিক পরিচিত। দলটি কোন নির্দিষ্ট ক্লাব বা অঞ্চলের ক্ষেত্রে ব্যবহার করা হয় না। পরিভাষাটি সাধারণতঃ দলগত ক্রীড়ার জন্যেই প্রযোজ্য। তারপরও দেশের প্রতিনিধি হিসেবে ব্যক্তিগত পর্যায়েও এর ব্যবহার হয়ে থাকে। ব্যক্তির ফলাফলকে অনেক সময় দলের ফলাফলরূপে গণ্য করা হয়।
বিভিন্ন পর্যায় বা স্তরে ও বয়স পর্যায়ে প্রতিদ্বন্দ্বিতা করতে দেখা যায়। সেজন্যে জাতীয় দলে অনেক ধরনের নির্বাচন প্রক্রিয়া অনুসরণ করতে হয়। তবে জাতীয় দলে সদা-সর্বদাই সেরা খেলোয়াড়দেরকে অন্তর্ভুক্ত করা হয় না। অন্যান্য ক্রীড়া দলের ন্যায় জাতীয় দলেও লিঙ্গ, বয়স কিংবা অন্য কোন প্রক্রিয়ার মাধ্যমে বিভক্ত করা হয়। মর্যাদাসম্পন্ন জাতীয় দলে প্রায়শঃই জ্যেষ্ঠ পুরুষ ও জ্যেষ্ঠ মহিলা দল হয়ে থাকে। কিন্তু তারা যে সর্বাপেক্ষা জনপ্রিয় অথবা সফলতার ভাগিদার তা বলা যাবে না।
অধিকাংশ ক্ষেত্রেই জাতীয় দল কোন একটি স্বাধীন, সার্বভৌম রাষ্ট্রের পক্ষে এককভাবে প্রতিনিধিত্ব করে থাকে। তবে অনেকগুলো ক্রীড়ায় ইংল্যান্ড, উত্তর আয়ারল্যান্ড, স্কটল্যান্ড এবং ওয়েলস পৃথকভাবে জাতীয় দল প্রেরণ করে থাকে। কিন্তু অলিম্পিক প্রতিযোগিতায় সম্মিলিতভাবে যুক্তরাজ্য দল নামে জাতীয় দল প্রেরণ করে। রাগবি ইউনিয়নে আয়ারল্যান্ড জাতীয় রাগবি ইউনিয়ন দল আয়ারল্যান্ড প্রজাতন্ত্র এবং উত্তর আয়ারল্যান্ডের প্রতিনিধিত্ব করে। এছাড়াও, সর্বদলীয় আয়ারল্যান্ড দল নামে অনেকগুলো ক্রীড়ায় মাঠে নামে।
জাতীয় দলের জনপ্রিয়তা ও গ্রহণযোগ্যতা অনেকগুলো অনুঘটকের উপর নির্ভর করে। তন্মধ্যে নির্দিষ্ট ক্রীড়াটি সংশ্লিষ্ট দেশের জনগোষ্ঠীর আগ্রহ ও জনপ্রিয়তার উপর অনেকাংশে নির্ভরশীল। কিছু দেশে নির্দিষ্ট ক্রীড়াটি অত্যন্ত জনপ্রিয় ও কখনোবা তা জাতীয় পর্যায়ের ক্রীড়া হিসেবে গণ্য হয়। নিজ দেশে প্রতিযোগিতা অনুষ্ঠিত না হওয়া স্বত্ত্বেও জাতীয় দল জনপ্রিয়তা পেতে পারে। পাপুয়া নিউগিনি জাতীয় রাগবি লীগ দল প্রকৃত অর্থেই ঐ দেশে জনপ্রিয় কিন্তু সর্বোচ্চ পর্যায়ের প্রতিযোগিতা হিসেবে রাগবি লীগ বিশ্বকাপে তেমনটা নয়।
কোন দেশের অভ্যন্তরে নির্দিষ্ট ক্রীড়াটি কোন জনগোষ্ঠীর কাছে জনপ্রিয়তা পেতে পারে। উদাহরণস্বরূপ: মহিলাদের দলটি পুরুষদের দলের তুলনায় জনপ্রিয়তা পেতে পারে যদি সংশ্লিষ্ট ক্রীড়ায় তাদের অংশগ্রহণ অধিক থাকে।
আন্তর্জাতিক প্রতিযোগিতায় জনপ্রিয়তার সাথে দলের অংশগ্রহণ জাতীয় ক্রীড়া দলের জনপ্রিয়তা সর্বাপেক্ষা প্রভাববিস্তার করে। বৈশ্বিক পর্যায়ে অংশগ্রহণের ফলে এ মর্যাদা উত্তরোত্তর বৃদ্ধি পেয়ে থাকে।
যে-সকল প্রতিযোগিতায় অধিকাংশ দল অংশগ্রহণ করে সেগুলো অধিক জনপ্রিয়তা পায়। বহু-ক্রীড়া আন্তর্জাতিক প্রতিযোগিতারূপে অলিম্পিক গেমস, কমনওয়েলথ গেমসে সকল দলের অংশগ্রহণের সাথে জড়িত। নির্দিষ্ট ক্রীড়ার অন্যান্য প্রতিযোগিতারূপে ফিফা বিশ্বকাপ, রাগবি বিশ্বকাপ (রাগবি ইউনিয়ন) ও ক্রিকেট বিশ্বকাপে খেলার জন্য অনেক দলকে বাছাই-পর্বে অংশ নিতে হয়।
অনেক ধরনের নিয়ম-কানুন বা পদ্ধতি ব্যবহার করে জাতীয় দলের খেলোয়াড়রূপে নির্ধারণ করা হয়। ফুটবলে সংশ্লিষ্ট দেশের নাগরিকসহ পাসপোর্ট বহন করতে হয়। অথবা, জন্মস্থান অথবা, পিতা-মাতা বা দাদার জন্মস্থান অথবা আঠারো বছর পূর্তির পর পাঁচ বছর অবস্থান করলে তিনি এ মর্যাদা পেতে পারেন। রাগবি ইউনিয়নে জন্মস্থান অথবা, পিতা-মাতা বা দাদার জন্মস্থান অথবা তিন পাঁচ বছর অবস্থান করলে তিনি এ মর্যাদা পেতে পারেন। তবে কোন খেলোয়াড় যদি কোন একটি জাতীয় দলে খেলেন, তাহলে তিনি অন্য দেশের হয়ে একই স্তরে অথবা জ্যেষ্ঠদের দলে খেলতে পারবেন না।
স্নায়ু

একটি স্নায়ু নিউরনের অ্যাক্সন বা ডেনড্রাইটের একগুচ্ছ বদ্ধ বান্ডিল,যা প্রান্তীয় স্নায়ু তন্ত্রের অংশ। এর মধ্য দিয়ে প্রান্তীয় অঙ্গে তড়িৎ-রাসায়নিক সংকেত আদান-প্রদান হয়।
কেন্দ্রীয় স্নায়ুতন্ত্রে, অনুরূপ গঠনকে নিউরাল ট্র্যাক্ট বলে। নিউরনকে কখনও কখনও স্নায়ু কোষ বলা হলেও এটি পুরোপুরি সঠিক নয়, যেহেতু অনেক নিউরনই স্নায়ু গঠন করে না, আবার স্নায়ুতে অ-নিউরন কোষ যেমন সোয়ান কোষ থাকে, যা অ্যাক্সনকে মায়েলিনে আবৃত করে রাখে।
প্রতিটি স্নায়ু রজ্জুর ন্যায় গঠন, যাতে অনেক অ্যাক্সন বা স্নায়ু তন্তু (nerve fibre) থাকে। একটি স্নায়ুর মধ্যে প্রতিটি অ্যাক্সন যোজক কলার একটি স্তর দ্বারা আবৃত থাকে, যাকে এন্ডোনিউরিয়াম বলে।এরকম অনেকগুলো অ্যাক্সন মিলে নার্ভ ফ্যাসিকল করে। প্রতিটি ফ্যাসিকল যোজক কলার একটি স্তর দ্বারা আবৃত থাকে, যাকে পেরিনিউরিয়াম বলে। শেষে, সমস্ত স্নায়ু যোজক কলার আরেকটি স্তর দ্বারা আবৃত থাকে, যাকে এপিনিউরিয়াম বলে।
সজীব কোষের প্রোটোপ্লাজমের বিভিন্ন ক্রিয়াকলাপের ফলেই জীবনের লক্ষণ প্রকাশ পায়। জীব বিভিন্ন পরিবেশে বসবাস করে। পরিবেশের মধ্যে অবস্থানগত পরিবর্তন কিছু ঘটলে জীবদেহে প্রতিক্রিয়ার সৃষ্টি হয়। যা জীবদেহে প্রতিক্রিয়ার সৃষ্টি করে তাকে বলা হয় উদ্দীপক। উদ্দীপকের প্রভাবে জীবের দেহে যে প্রতিক্রিয়া সৃষ্টি হয় তাকে উত্তেজিতা বলে। আর উত্তেজিতার ফলে জীবের দেহে যে পরিবর্তন হয় তাকে সাড়া বলে। উত্তেজনায় সাড়া দেওয়া জীবের অন্যতম ধর্ম। উন্নততর মেরুদণ্ডী প্রাণীদের ক্ষেত্রে সুগঠিত স্নায়ুতন্ত্র এবং জ্ঞানেন্দ্রিয়সমূহ দেখা যায়।
জ্ঞানেন্দ্রিয়ের মাধ্যমে দেহে উদ্দীপনা গৃহীত হয়, স্নায়ুতন্ত্র দিয়ে তা নির্দিষ্ট কেন্দ্রে যায় এবং সুনির্দিষ্ট প্রতিক্রিয়ার প্রকাশ ঘটে। ফলে জীব দেহের ভেতরের এবং বাইরের পরিবেশের সঙ্গে সামঞ্জস্য রক্ষা করে সুষ্ঠুভাবে জীবনযাপনে সক্ষম হয়। স্নায়ু তন্ত্র(NERVOUS SYSTEM): স্নায়ু কোষ ও নিউরোগ্লিয়া দিয়ে গঠিত যে তন্ত্রের সাহায্যে প্রাণীদেহে উদ্দীপনা গ্রহণ এবং উদ্দীপনায় সাড়া দিয়ে পরিবেশের সঙ্গে সামঞ্জস্য রক্ষা এবং দেহের বিভিন্ন যন্ত্র ও তন্ত্রের কাজের মধ্যে সমন্বয় সাধন হওয়া তাকে স্নায়ুতন্ত্র নার্ভাস সিস্টেম বলে।
চক্ষু, কর্ণ, নাসিকা, জিহ্বা এবং ত্বক এই পাঁচ রকম জ্ঞানেন্দ্রিয়ের মাধ্যমে পরিবেশ থেকে উদ্দীপনা বা স্পন্দন গ্রহণ করা। উদ্দীপনা বা স্পন্দনের অনুভূতি কেন্দ্রীয় স্নায়ুতন্ত্রে পাঠানো। কেন্দ্রীয় স্নায়ুতন্ত্র থেকে প্রয়োজনীয় ক্রিয়া নির্দিষ্ট অঙ্গে প্রেরিত হওয়ার পর দেহমধ্যস্থ বিভিন্ন অঙ্গ ও তন্ত্রের কার্যকলাপ নিয়ন্ত্রণ এবং সমন্বয় সাধন হয়। প্রয়োজনবোধে বাধকের কাজ করাও স্নায়ুতন্ত্রের অন্যতম দায়িত্ব।
সংকেত পরিবহনের উপর নির্ভর করে স্নায়ুকে তিনভাগে ভাগ করা হয়।
সংবেদী স্নায়ু রিসেপ্টর বা গ্রাহক কোষ থেকে কেন্দ্রীয় স্নায়ুতন্ত্রে উদ্দীপনা বহন করে নিয়ে যায়। সেনসরি নিউরোন বা স্নায়ুকোষ দিয়ে এরা তৈরি বলে এদের সেনসরি নার্ভ বা সংজ্ঞাবহ স্নায়ুও বলা হয়। দর্শন অনুভূতির জন্য অপটিক স্নায়ু, ঘ্রাণের জন্য অলফ্যাক্টরি স্নায়ু এবং শ্রবণের জন্য অডিটরি স্নায়ু এই শ্রেণিভুক্ত।
চেষ্টীয় স্নায়ু কেন্দ্রীয় স্নায়ুতন্ত্র থেকে অনুভূতি বয়ে নিয়ে যায় ইফেক্টর বা কারক কোষে । মোটর নিউরনের স্নায়ুতন্র দিয়ে এরা তৈরি বলে এদের মোটর নার্ভ বা চেষ্টীয় স্নায়ু বলে। তৃতীয় করোটি স্নায়ু বা অকিউলোমোটর স্নায়ু এবং ষষ্ঠ করোটি স্নায়ু বা অ্যাবডুসেন্স স্নায়ু এই গোত্রের অন্তর্ভুক্ত।
মিশ্র স্নায়ু একই সঙ্গে অন্তর্বাহী এবং বহির্বাহী। অর্থাৎ উভয়মুখে এরা স্নায়ু অনুভূতি বয়ে নিয়ে যায়। এরা সেনসরি ও মোটর দু-প্রকার স্নায়ুতন্ত্র দিয়ে তৈরি। সপ্তম করোটি স্নায়ু বা ফেসিয়াল নার্ভ, দশম করোটি স্নায়ু বা ভেগাস নার্ভ হল এই শ্রেণির অন্তর্ভুক্ত।
ফোনব্লক্স

ফোনব্লক্স হচ্ছে মডিউলার স্মার্টফোন ধারণা যা তৈরি করেছেম এবং নকশা প্রস্তুত করেছেন ওলন্দাজ নকশাকার ডেভ হেকেন্স, যার প্রথমিক উদ্দেশ্য বৈদ্যুতিক অপচয় রোধ করা। কিন্তু এটিই মোবাইল ফোনে প্রথম মডিউলার নকশা প্রণয়ন করার ধারণা নয়। এটি এর নকশায় মডিউলারিটি বৃদ্ধি, এর ব্যাপারে মানুষের নজর ও জনপ্রিয়তার কারণে অধিক উল্লেখযোগ্য। মূল বোর্ডে ক্ষুদ্র যন্ত্রাংশ (“ব্লক” বলা হয় এগুলোকে) একসাথে যোগ করার মাধ্যমে একজন ব্যবহারকারী নিজের মত তার স্মার্টফোনকে সাজাতে পারবে। কোনো একটি নির্দিস্ট ব্লক ভেঙে গেলে, নষ্ট হয়ে গেলে বা হালনাগাদের প্রয়োজন হলে তার জায়গায় একইরকেমে বা অন্যরকমের ব্লক প্রতিস্থাপন করা যাবে। এই ব্লক পাওয়া যেবে ব্লকের দোকান বা ব্লকস্টোরে, যেখানে ব্যবহারকারীগণ ব্যবহৃত এবং অব্যবহৃত ব্লক ক্রয় করতে পারবেন এবং নিজেদের পুরোনো ব্লক ইচ্ছা করলে বিক্রি করতে পারবেন।
২০১৩ সালে ফোনবলক্স এবং গুগল/মোটরলা মডিউলার ফোনের উপরে তাদের একই পরিকল্পনার কথা প্রকাশ করেন এবং ফোনব্লক্সের ওয়েবসাইট উৎসাহীদের জন্য ফোরাম হবে যেখানে তারা গুগলের এটিএপি দলের নকশা করা “প্রজেক্ট অ্যারা” নিয়ে আলোচনা ও উন্নয়ন করতে পারবে। ২০১৫ সালের জানুয়ারি মাসে মডিউলার ফোনের মুক্তির কথা রয়েছে।
লক্ষ্মীনন্দন বরা

লক্ষ্মীনন্দন বরা (; ) একজন অসমীয়া গল্পকার, ঔপন্যাসিক ও শিক্ষাবিদ। রামধেনু যুগে গল্পকার রুপে আত্মপ্রকাশ করে পরবর্তী জীবনে তিনি উপন্যাসো রচনা করেছিলেন। অসম কৃষি বিশ্ববিদ্যালয়ের অধ্যাপক রুপে অবসর গ্রহণ করা লক্ষ্মীনন্দন বরা ১৯৮৮ সনে "পাতাল ভৈরবী" গ্রন্থের জন্য সাহিত্য অকাদেমি পুরস্কার লাভ করেন। তিনি ১৯৯৫ সনে অসম সাহিত্য সভার বোকাখাত অধিবেশনে সভাপতিত্ব করেছিলেন।
অসমের নগাঁও জেলার হাতিচোং অঞ্চলের কুজিদাঁহ গাঁও নামক স্থানে লক্ষ্মীনন্দন বরা জন্মগ্রহণ করেন। তার পিতার নাম ফেটুরাম বরা ও মাতার নাম ফুলেশ্বরী বরা। তিনি বেবেজিয়া পণ্ডিত কনকচন্দ্র শর্মা হাইস্কুল থেকে মাধ্যমিক শিক্ষা গ্রহণ করে নগাঁও সরকারী উচ্চতর মাধ্যমিক বালক বিদ্যালয়ে নামভর্তি করেন। ১৯৪৮ সনে উক্ত বিদ্যালয় থেকে প্রবেশিকা পরীক্ষায় উর্ত্তীর্ণ হন। ১৯৫২ সনে কটন কলেজ থেকে স্নাতক ডিগ্রী লাভ করেন ও ১৯৫৪ সনে কলকাতা থেকে স্নাতকোত্তর ডিগ্রী লাভ করেন। 
১৯৫৫ সনে তিনি শিলং-এর সেন্ট এন্থনী কলেজের প্রবক্তা রুপে প্রথম কর্মজীবনে প্রবেশ করেন। তারপর তিনি জগন্নাথ বরুয়া মহাবিদ্যালয়, নগাঁও মহাবিদ্যালয়, কটন কলেজ ইত্যাদিতে শিক্ষকতা করেন ও ১৯৫৮ সনে যোরহাটের অসম কৃষি মহাবিদ্যালয়ে যোগদান করেন। ১৯৯২ সনে তিনি অসম কৃষি মহাবিদ্যালয়ের অধ্যাপক রুপে অবসর গ্রহণ করেন। কিছুদিন তিনি জার্মানীর গেটেনবার্গ বিশ্ববিদ্যালয়ের আবহাওয়া বিজ্ঞানের ভিজিটিং প্রফেসার হিসেবে, ইন্দো-জার্মান গবেষণা প্রকল্পের ও অসম প্রদূষন বোর্ডের অধ্যক্ষরুপে কার্যনির্বাহ করেছিলেন। ১৯৭৯ সনে তিনি কিছুদিন কলকাতা থেকে প্রকাশিত দ্যা ইকনোমিক্স টামইমস্‌ খবরের কাগজে যোরহাটের সংবাদদাতা রুপেও কার্যনির্বাহ করেছিলেন। তদুপরি তিনি ১৯৯২ সন থেকে ১৯৯৫ সন পর্যন্ত সাপ্তাহিক রংপুর খবরের কাগজের সম্পাদক ছিলেন। 
লক্ষ্মীনন্দন বরা রামধেনুতে গল্পকার রুপে আত্মপ্রকাশ করেন। তার রচনাসমূহ রামধেনু, নতুন অসমীয়া, অরুনাচল ইত্যাদিতে প্রকাশিত হত। ১৯৮৮ সনে তিনি পাতাল ভৈরবী সাহিত্য অকাদেমি পুরস্কার ও ২০০৪ সনে অসম উপত্যকা সাহিত্য পুরস্কার লাভ করেন। ১৯৯৬ সনে অসম সাহিত্য সভার বোকাখাত অধিবেশনে সভাপতিত্ব করেন। বর্তমানে তিনি গরিয়সী আলোচনী পত্রিকায় সম্পাদক হিসেবে কর্মরত আছেন। "গঙা চিলনীর পাখি" তার প্রথম উপন্যাস। কাল বলুকাত খোঁজ তার আত্মজীবনীমূলক গ্রন্থ।
উপন্যাস
নাটক
ছোটগল্প
ভ্রমণ কাহিনী
আত্মজীবনী
মুসা বিন নুসাইর

মুসা বিন নুসাইর ( "Mūsá bin Nuṣayr"; ৬৪০–৭১৬) ছিলেন উমাইয়া খলিফা প্রথম আল ওয়ালিদের অধীনস্থ একজন গভর্নর ও সেনাপতি। তিনি উত্তর আফ্রিকার (ইফ্রিকিয়া) মুসলিম প্রদেশ শাসন করেন। মুসলিমরা হিস্পানিয়ার(স্পেন, পর্তুগাল, আন্ডোরা ও ফ্রান্সের অংশবিশেষ) ভিসিগথ সাম্রাজ্য জয়ের সময় তিনি অভিযানে নির্দেশনা দেন।
তার পূর্বপুরুষদের ব্যাপারে বেশ কিছু অভিমত আছে। কারো মতে তার পিতা ফোরাতের পূর্বপাড়ে বসবাসকারী আধা যাযাবর গোষ্ঠী লাখমিয় গোত্রের সদস্য ছিলেন এবং সাসানীয়দের মিত্র ছিলেন। অন্যদের মতে তিনি বনু বকর কনফেডারেশনের সদস্য ছিলেন। আল তাবারির বর্ণনায় তার সম্পর্কে বিস্তারিত জানা যায়। তার মতে মুসার পিতা সিরিয়ান শহর আইন আল তামরের পতনের পর বন্দী হন। এ বর্ণনা অনুযায়ী অনুযায়ী তার পিতা পারস্য উদ্ভূত খ্রিষ্টান ছিলেন। অন্যদিকে আহমাদ ইবনে ইয়াহিয়া আল বালাদুরি একই ঘটনার উল্লেখ করে তাকে সিরিয়ার জাবাল আল জালিলের বালি গোত্রের আরব হিসেবে চিহ্নিত করেন।
মুসার পিতা দাস হিসেবে তৎকালীন সিরিয়ার গভর্নর ও খলিফা প্রথম মারওয়ানের পুত্র আবদুল আজিজ ইবনে মারওয়ানের অধীনে কাজ করতেন। মারওয়ান তাকে মুক্তি দিয়েছিলেন। তিনি সিরিয়ায় ফিরে আসেন। সিরিয়ার কাফারমারা বা কাফারমাসরা নামক স্থানে মুসা জন্মগ্রহণ করেন। তার জন্মসাল হিসেবে ৬৪০ খ্রিষ্টাব্দ উল্লেখ আছে।
খলিফা আবদুল মালিক ইবনে মারওয়ান মুসাকে ইরাকের সহকারী গভর্নর হিসেবে নিয়োগ দেন। সেখানে করের অর্থ নিয়ে বিরোধের কারণে মুসার সামনে দুটি পছন্দের একটি বেছে নিতে বলা হয়: বিরাট অঙ্কের জরিমানা দেয়া, নাহয় নিজের মৃত্যুর মাধ্যমে তা পরিশোধ করা। তার পিতার পৃষ্ঠপোষক আবদুল আজিজ ইবনে মারওয়ান মুসার পক্ষাবলম্বন করেন এবং মুক্তিপণের অর্থ পরিশোধ করেন। পরে তিনি মুসাকে ইফ্রিকিয়ার গভর্নর হিসেবে নিয়োগে ভূমিকা রেখেছিলেন।
মুসলিম ও খ্রিস্টান সূত্রগুলি উদ্ধৃত করে যে মুসা বিন নাসের জিব্রাল্টারের সমুদ্রসীমা পার হয়ে হিস্পানিয়ায় যাওয়ার জন্য আগ্রহী ছিলেন৷ তখনই তিনি দৃঢ় সংকল্পবদ্ধ ছিলেন যখন একজন ভিজিগোথ আভিজাত্য জুলিয়ান, সিউতার কাউন্ট 
তাকে জনগণের কথা জানিয়ে আইবেরিয়ায় আক্রমণ করতে উত্সাহিত কল।   তাদের রাজা, রডেরিকের দুর্ভোগ এবং অন্যায় অবিচার যখন পাওয়া যেত সেই ধন-সম্পদ এবং হিস্পানিয়ার অনেক প্রাসাদ, উদ্যান এবং সৌন্দর্য সম্পর্কে তাকে জানিয়ে বিজয়ের কারণ জানা কিংবদন্তি বলে যে জুলিয়ান ভিসিগথিক রাজ্যের পতনের জন্য আকাঙ্ক্ষা করেছিল কারণ তার মেয়ে ফ্লোরিডা লা কাভা রোডরিক দ্বারা ধর্ষণ করেছিলেন। জনশ্রুতিতে বলা হয়েছে যে জুলিয়ান ভিসিগথিক রাজ্যের পতনের জন্য আকাঙ্ক্ষা করেছিলেন কারণ তার মেয়ে ফ্লোরিডা লা কাভা রোডরিক দ্বারা ধর্ষণ করেছিলেন। জনশ্রুতিতে বলা হয়েছে যে জুলিয়ান ভিসিগথিক রাজ্যের পতনের জন্য আকাঙ্ক্ষা করেছিলেন কারণ তার মেয়ে ফ্লোরিডা লা কাভা রোডরিক দ্বারা ধর্ষণ করেছিলেন। 
তারিফায় স্পেনীয় উপকূলে একটি সফল ছোটখাটো আক্রমণ চালানোর পরে যেখানে আক্রমণাত্মক বাহিনী কোনও প্রতিরোধ ছাড়াই বন্দি লুঠ নিয়ে ফিরে এসেছিল, মুসা আরও বড় আক্রমণ বাহিনী নামার সিদ্ধান্ত নিয়েছিল। তারিক বিন যিয়াদ আনুমানিক ৭,০০০ বারবার এবং আরবদের নিয়ে জিব্রাল্টার প্রণালী অতিক্রম করে জিব্রাল্টারে অবতরণ করেন। এই অভিযানের উদ্দেশ্য অবশ্যই আরও অভিযান পরিচালনা এবং অঞ্চলটি সন্ধান করা ছিল।  তারিকের সেনাবাহিনীতে জুলিয়ানের সরবরাহকারী কিছু গাইড ছিল। তাঁর অবতরণের তিন সপ্তাহ পরে, মুসলমানরা রোডেরিকের অধীনে এক লক্ষ সৈন্যের একটি উচ্চতর ভিসিগথ রাজকীয় সেনাবাহিনীর মুখোমুখি হয়েছিল।
আলিফ লায়লা

আলিফ লায়লা (; ) হল আরব্য রজনীর গল্প অবলম্বনে নির্মিত একটি ভারতীয় টেলিভিশন ধারাবাহিক। সাগর ফিল্মস এটি নির্মাণ করে। দুটি আলাদা মৌসুমে টেলিভিশন ধারাবাহিকটি নির্মাণ হয়। এটি ডিডি ন্যাশনাল এ প্রদর্শিত হয়। ব্যাপক জনপ্রিয়তার কারণে পরবর্তীতে ধারাবাহিকটির বাংলাদেশেও বাংলা ভাষায় ডাবিং করে সম্প্রচার শুরু হয় বিটিভি এবং একুশে টেলিভিশনে। যা রীতিমত দর্শক সাফল্য পায়।
"আলিফ লায়লার ২য় মৌসুমের প্রচার শুরু হয় একুশে টিভিতে। পরে একুশে টিভি বন্ধ হয়ে গেলে অবশিষ্ট অংশ বিটিভিতে শেষ হয়।"
"আলিফ লায়লা"" "ভারত সিনে-গোয়েরস একাডেমী" দ্বারা ভূষিত "সর্বাধিক বিশিষ্ট টিভি সিরিয়াল" বিজয়ী।
লৌলাড়া

লৌলাড়া হল ভারতের পশ্চিমবঙ্গ রাজ্যের পুরুলিয়া জেলার মানবাজার মহকুমার পুঞ্চা সিডি ব্লকের একটি গ্রাম।
লৌলাড়া অবস্থিত ।
পুরুলিয়া জেলা ছোট নাগপুর মালভূমির সর্বনিম্ন ধাপ। সাধারণ দৃশ্যটি হল বিক্ষিপ্ত পাহাড়ের সাথে তলিয়ে যাওয়া জমি। মানবাজার মহকুমা, সাথে মানচিত্রে দেখানো হয়েছে, জেলার পূর্ব অংশে অবস্থিত। এটি একটি অপ্রতিরোধ্য গ্রামীণ মহকুমা যেখানে জনসংখ্যার ৯৬.৩২% গ্রামীণ এলাকায় বাস করে এবং ৩.৬৮% শহরে বাস করে। মহকুমায় ৩টি সেন্সাস টাউন রয়েছে। মানচিত্রটি কংসাবতী প্রকল্প জলাধার দেখায়। মুকুটমণিপুর বাঁধ বাঁকুড়া জেলায় কিন্তু জলাধারের উপরের অংশ মানবাজার মহকুমায়। জেলার অন্যান্য অংশের মতো মহকুমাতেও পুরানো মন্দির ও দেবতার অবশিষ্টাংশ পাওয়া যায়। মহকুমায় তফসিলি জাতি এবং উপজাতিদের একটি খুব বেশি অনুপাত রয়েছে। বান্দোয়ান সিডি ব্লকে ৫১.৮৬% এসটি জনসংখ্যা রয়েছে, মানবাজার দ্বিতীয় সিডি ব্লকের ৪৮.৯৭% এসটি জনসংখ্যা রয়েছে। মানবাজার প্রথম সিডি ব্লকে ২.০৩% এসটি এবং ২২.৪৪% এসসি আছে। পঞ্চা সিডি ব্লকে ২৪.৭৪% এসটি এবং ১৪.৫৪ এসসি আছে। ১৯১১ সালে লেখা, এইচ. কুপল্যান্ড, আইসিএস, প্রাচীন মানভূম জেলায় প্রধানত আদিবাসী জাতিগুলির কথা বলেছেন। তিনি বিশেষভাবে কুর্মি, সাঁওতাল, ভূমিজ এবং বাউরিদের উল্লেখ করেছেন।
ভারতের ২০১১ সালের আদমশুমারি অনুসারে, ললারার মোট জনসংখ্যা ছিল ২,৭৪৩ জন, যার মধ্যে ১,৩৭৮ (৫০%) পুরুষ এবং ১,৩৬৫ (৫০%) মহিলা। ০-৬ বছর বয়সের মধ্যে ৩৪২ জন ব্যক্তি ছিল। লৌলাড়ায় মোট শিক্ষিত ব্যক্তির সংখ্যা ছিল ১,৫৪২ (৬ বছরের বেশি জনসংখ্যার ৬৪.২২%)।
লৌলাড়া হুরা-পুঞ্চা রোডে।
রামানন্দ শতবর্ষী কলেজ, ১৯৭১ সালে প্রতিষ্ঠিত, সিধো কানহো বিরশা বিশ্ববিদ্যালয়ের সাথে অধিভুক্ত। এটি বাংলা, ইংরেজি, অর্থনীতি, শিক্ষা, ইতিহাস, ভূগোল, দর্শন, রাষ্ট্রবিজ্ঞান, পদার্থবিদ্যা, রসায়ন এবং কলা ও বিজ্ঞানের সাধারণ কোর্সে অনার্স কোর্স অফার করে। কলেজটির নামকরণ করা হয়েছে একজন প্রখ্যাত সাংবাদিক রামানন্দ চ্যাটার্জির নামে। 
লৌলাড়া আরসি একাডেমি হল একটি বাংলা-মাধ্যম, সহশিক্ষামূলক প্রতিষ্ঠান যা ১৯৪০ সালে প্রতিষ্ঠিত হয়েছিল। পঞ্চম শ্রেণি থেকে দ্বাদশ শ্রেণি পর্যন্ত পাঠদানের সুবিধা রয়েছে। এছাড়াও রয়েছে প্রাথমিক শিক্ষা বিভাগ।
চন্ডেশ্বর

চন্ডেশ্বর ভারতের পশ্চিমবঙ্গ রাজ্যের পুরুলিয়া জেলার অন্তর্গত একটি প্রত্নস্থল। এই স্থানটি পুরুলিয়া-বাঁকুড়া সড়কের ওপর অবস্থিত লধুড়কা গ্রামের অন্তর্গত। এখানে পূর্বে বেশ কয়েকটি পুরাকীর্তি থাকলেও সেগুলি অপসারিত বা অপহৃত হয়েছে। জনৈক অনিল কুমার চৌধুরী নিম্নে বর্ণিত মাত্র দুইটি মূর্তিকে উদ্ধার করে পুরুলিয়া শহরের হরিপদ সাহিত্য মন্দিরের সংগ্রহশালায় সংরক্ষণের ব্যবস্থা করতে সমর্থ হন।
অষ্টম বা নবম শতাব্দীতে নির্মিত ৫০ সেন্টিমিটার X ৩৬ সেন্টিমিটার মাপের একটি নর ও একটি নারী মূর্তি সংবলিত যুগ্ম মূর্তি সংবলিত ভাস্কর্যটি আদি মিথুন মূর্তি নামে পরিচিত। নগ্ন উর্ধাঙ্গে রত্নোপবীত ও নিম্নাঙ্গে সূক্ষ্ম খাটো ধুতি পরিহিত অলঙ্কার শোভিত পুরুষ মূর্তিটি স্ত্রী মূর্তিটির পাশে অর্ধ পর্য্যঙ্কাসনে সিংহাসনে উপবিষ্ট। নারী মূর্তিটি সূক্ষ্ম ও স্বচ্ছ বস্ত্রে আচ্ছাদিত ও অলঙ্কারে সজ্জিত। দুই মূর্তির ডান হাত ভেঙ্গে গেলেও লক্ষ্য করলে বোঝা যায় সেগুলি মূর্তি দুটির জানুতে অভয় মুদ্রায় স্থাপিত। মূর্তি দুটির বাঁ দিকে একটি করে শিশু মূর্তি অবস্থিত। সিংহাসনের নিচে পাঁচটি মূর্তি সারিবদ্ধ ভাবে সজ্জিত। একেবারে বাঁ দিকে দুই হাতে রত্নপাত্রে উপাচার ধারণ করে অর্ঘ্য নিবেদনরত একটি বানর মূর্তি দেখা যায়, তার ডানদিকে দুই অশ্বারোহী মূর্তি একে অপরের দিকে মুখ করে দাঁড়িয়ে রয়েছে এবং তার ডানদিকে দুইজন শ্মশ্রুযুক্ত বামন মূর্তি অবস্থিত।
চন্ডেশ্বর প্রত্নস্থলে নবম বাঁ দশম শতাব্দীতে নির্মিত ৪০ সেন্টিমিটার X ৩৬ সেন্টিমিটার মাপের একটি সূর্য মূর্তিও পাওয়া যায়, যা মানভূম অঞ্চলে প্রায় বিরল। স্ফীতাধর মূর্তিটির মুখের গঠন গোলাকার এবং দুই হাতে দুইটি প্রস্ফুটিত সনাল পদ্ম ধারণ করে সমভঙ্গ মুদ্রায় দণ্ডায়মান। মূর্তিটির কিরীট ও জানু পর্যন্ত নিম্নাংশ ভগ্ন। মূর্তিটির ডানদিকে একটি ‘দণ্ডী’ মূর্তি অবস্থিত, যার ডান হাতে একটি দন্ড স্কন্ধের ওপর স্থাপিত। সূর্য মূর্তির বাঁ দিকে আভঙ্গ মুদ্রায় দণ্ডায়মান একটি ‘পিঙ্গল’ মূর্তি বর্তমান। এই দুই মূর্তির দুই পাশে ‘ঊষা’ ও ‘প্রত্যুষার’ মূর্তি অবস্থিত।
কাম

কাম বা লাস্য বা লালসা বা লিপ্সা হল শরীরে অনুভূত প্রবল চাহিদা, কামনা ও বাসনার একটি আবেগ বা অনূভূতি। কাম বিভিন্ন প্রকারের হতে পারে; যেমন: যৌনসঙ্গমের জন্য কাম, জ্ঞানের জন্য কাম, শক্তির জন্য কাম, লক্ষ অর্জনের জন্য কাম ইত্যাদি। তবে যৌনসংগমের বাসনা অর্থেই এটি অধিকহারে ব্যবহৃত হয়।
হিন্দুধর্ম ও বৌদ্ধধর্ম অনুসারে কাম (শারীরিক যৌনতার উদ্দেশ্যে কাম) হল ছয়টি ষড়ঋপূর একটি, খ্রিষ্টধর্মে এটি সাতটি মারাত্নক পাপের মাঝে একটি পাপ হিসেবে অন্তভূক্ত। ইসলাম ধর্মে অবৈবাহিক (যৌন)কাম নিষিদ্ধ, বৈবাহিক কাম বৈধ এবং বিবাহিত স্বামী বা স্ত্রী ছাড়া অন্য কারও দিকে ইচ্ছাকৃতভাবে কামদৃষ্টিতে তাকানো নিষিদ্ধ।
গেদুড়া ইউনিয়ন

গেদুড়া ইউনিয়ন বাংলাদেশের রংপুর বিভাগের ঠাকুরগাঁও জেলার হরিপুর উপজেলার অন্তর্গত একটি ইউনিয়ন।
হরিপুর উপজেলা সদর হতে ১৫ কিলোমিটার উত্তরে মুন্নাটলী বাজারের কাছে এই ইউনিয়নটি অবস্থিত।
১৯৬২ ইং সালের পূর্ব পর্যন্ত বর্তমান গেদুড়া ইউনিয়ন পরিষদ আমগাও ইউনিয়নের অধীন ছিলো। ১৯৭২ সালে আমগাঁও ইউনিয়ন পরিষদ বর্তমান ১নং গেদুড়া ইউনিয়ন পরিষদ এবং ২নং আমগাঁও ইউনিয়ন পরিষদ নামে দুই ভাগে বিভক্ত হয়।
২০১১ সালের আদমশুমারী অনুয়ায়ী গেদুড়া ইউনিয়নের মোট জনসংখ্যা ২৯৮৮৫ জন। এদের মধ্যে পুরুষ ১৪৩৭৩ জন ও মহিলার সঙখ্যা ১৪০০৫ জন। বাংলাদেশর ১৯৯১ সনের আদমশুমারি অনুসারে গেদুড়া ইউনিয়নের জনসংখ্যা ১৯,৪০৯ জন।
শিক্ষার হার ৭৫%
এ ইউনিয়ন একটি শিক্ষিত ইউনিয়ন হিসেবে পরিচিত।
গেদুড়া ইউনিয়নের মেদিনীসাগর দিঘি একটি দর্শনীয় স্থান। মেদিনীসাগর গ্রামে জ্বিনের মসজিদ নামে পরিচিত বিখ্যাত মসজিদ রয়েছে। এ ইউনিয়নের মারাধার ও গেরুয়াডাঙ্গী গ্রামের পাশ দিয়ে বয়ে চলেছে নাগর নামক বাংলাদেশের একমাত্র নদী যা সরাসরি ভারতে প্রবেশ করেছে। এ ইউনিয়ন এ সবুজ এ ঘেরা বর্ডারলাইন স্কুল এন্ড কলেজ একটি উন্নতমানের স্কুল।
আমগাঁও ইউনিয়ন

আমগাও ইউনিয়ন বাংলাদেশের রংপুর বিভাগের ঠাকুরগাঁও জেলার হরিপুর উপজেলার অন্তর্গত একটি ইউনিয়ন। নোনা নদী এবং গন্দর নদী বিধৌত এই ইউনিয়ন মূলত কৃষি অর্থনীতিকে কেন্দ্র করে পরিচালিত। আমগাও ইউনিয়নের উত্তরে গেদুড়া ইউনিয়ন, দক্ষিণে ডাঙ্গীপাড়া ইউনিয়ন পূর্বে রানীশনকৈল উপজেলা এবং পশ্চিমে বকুয়া ইউনিয়ন অবস্থিত।
আমগাও ইউনিয়নের আয়তন ১১.৫৩ বর্গকলোমিটার।
আমগাও ইউনিয়নের মোট জনসংখ্যা ২৭২৩৪ জন। বাংলাদেশর ১৯৯১ সনের আদমশুমারি অনুসারে আমগাও ইউনিয়নের জনসংখ্যা ১৮,৫৬৪ জন।
এই ইউনিয়নে দুটি কলেজ, ৭টি মাধ্যমিক বিদ্যালয় এবং ৪টি নিম্ন মাধ্যমিক বিদ্যালয় রয়েছে। কলেজ দুটির নাম হচ্ছে যাদুরানী আর্দশ কলেজ এবং যাদুরানী কলেজ। এছাড়াও এই ইউনিয়নে ৫টি সরকারী প্রাথমিক বিদ্যালয় এবং ৪টি বেসরকারী প্রাথমিক বিদ্যালয় রয়েছে।
বকুয়া ইউনিয়ন

বকুয়া ইউনিয়ন বাংলাদেশের রংপুর বিভাগের ঠাকুরগাঁও জেলার হরিপুর উপজেলার অন্তর্গত একটি ইউনিয়ন। নোনা নদী এবং নাগর নদী বিধৌত এই ইউনিয়ন মূলত কৃষি অর্থনীতিকে কেন্দ্র করে পরিচালিত। বকুয়া ইউনিয়নের উত্তরে গেদুড়া ইউনিয়ন, এবং পশ্চিমবঙ্গ, দক্ষিণে ডাঙ্গীপাড়া ইউনিয়ন পূর্বে আমগাও ইউনিয়ন এবং পশ্চিমে পশ্চিমবঙ্গ অবস্থিত।
ডাঙ্গীপাড়া ইউনিয়ন

ডাঙ্গীপাড়া ইউনিয়ন বাংলাদেশের রংপুর বিভাগের ঠাকুরগাঁও জেলার হরিপুর উপজেলার অন্তর্গত একটি ইউনিয়ন।
ডাঙ্গীপাড়া ইউনিয়নের মোট আয়তন ৩০১৫ হেক্টর বা ১২ বর্গকলোমিটার।
মূলত ডাঙ্গীপাড়া ইউনিয়নটি পূর্ব-পশ্চিমে বিস্তৃত। পশ্চিমে ভারতীয় সীমান্ত পর্যন্ত বিস্তৃত এবং উত্তর- দক্ষিণ বরাবর প্রবহমান নাগর নদীটিই সীমানা হিসেবে ডাঙ্গীপাড়া ইউনিয়ন এবং ভারতকে বিভক্ত করেছে। ডাঙ্গীপাড়া ইউনিয়নের দক্ষিণ- পশ্চিমে উক্ত হরিপুর উপজেলার ৫ নং হরিপুর ইউনিয়নের অবস্থান। পূর্ব- দক্ষিণে ভাতুরিয়া ইউনিয়ন, পূর্ব- উত্তরে রানীশংকাইল উপজেলার হোসেনগাঁও ইউনিয়ন এবং উত্তর-পশ্চিমে হরিপুর উপজেলার ২ নং আমগাও ইউনিয়ন।
ইউনিয়ন পরিষদের সাংগাঠনিক কাঠামো অনুযায়ী মোট ৯ টি ওয়ার্ড নিয়ে গঠিত ডাঙ্গীপাড়া ইউনিয়ন পরিষদ। 
স্বাধীনতা পরবর্তী সময়ে হরিপুর থানা বৃহত্তর দিনাজপুর জেলার অধীন ছিল। বর্তমানের ৩ নং বকুয়া ইউনিয়ন ও ৪ নং ডাঙ্গীপাড়া ইউনিয়ন তখন ২ নং বীরগড় নামে একটি ইউনিয়নের অধীনেই ছিল। সে সময় ইউনিয়নের মূল ভবনটি ছিল ধীরগঞ্জের বর্তমান ৩ নং বকুয়া ইউনিয়নের ভবনটিতেই। পরবর্তীতে ১৯৭৮ সালে ২ নং বীরগড় ইউনিয়নটি দুই ভাগে বিভক্ত হয়ে একটির নামকরণ হয় ৩ নং বকুয়া এবং অপরটির নামকরণ হয় ৪ নং ডাঙ্গীপাড়া। ৪ নং ডাঙ্গীপাড়ার ভবনটি স্থান্তরিত হয়ে নতুন ভবন নির্মাণ করা হয় বর্তমান চৌরঙ্গী চৌরাস্তার পূর্ব পাশে। উল্লেখ্য, সে সময়েই ১ নং গেদুরা ইউনিয়নটি দুই ভাগে বিভক্ত হয়ে দুটি ইউনিয়ন গঠিত হয়। অপরটির নামকরণ হয় ২ নং আমগাঁও।
এই ইউনিয়নে গ্রামের সংখ্যা ১৪ টি। গ্রামসমূহ হচ্ছে কান্ধাল, দস্তমপুর, শীতলপুর, রনহাট্টা, মালদাখন্ড, বীরগড়, রহমতপুর, পতনডোবা, ডাংগীপাড়া, শিহিপুর, পাহাড়গাঁও, লহুচাঁদ, হলদীবাড়ী এবং দামোল।
৩২,৭৫৯ জন (২০২২আদমশুমারী অনুযায়ী)
পাকা রাস্তা ০৮ কি: মি, কাঁচা রাস্তা ৪০ কি: মি:
ডাঙ্গীপাড়া ইউনিয়নে দামোল আইডিয়াল কলেজ নামে ১টি কলেজ রয়েছে। এছাড়া ডাঙ্গীপাড়া উচ্চ বিদ্যালয়, রণহাট্টা চৌরঙ্গী উচ্চ বিদ্যালয়, রণহাট্টা চৌরঙ্গী বালিকা উচ্চ বিদ্যালয়সহ মোট মাধ্যমিক বিদ্যালয় আছে ৫টি। এছাড়া এই ইউনিয়নে ১১টি প্রাথমিক বিদ্যালয় ও ২টি মাদ্রাসা আছে।
কৃষিই অর্থনীতির প্রধান চালিকাশক্তি। তবে কিছু ক্ষুদ্র কুটির শিল্প ও হস্তশিল্প রয়েছে। প্রতি পাড়ায় ও বিভিন্ন মোড়গুলোতে এখন ছোট ছোট দোকান চোখে পরার মত। ইউনিয়নে ইজারাকৃত হাটের সংখ্যা দুটি- ১. চৌরঙ্গী হাট ২. শিহিপুর হাট । এছাড়াও বিভিন্ন পেশার পেশাজীবিরাও ইউনিয়নের অর্থনীতিতে অবদান রাখছেন।
ডাঙ্গীপাড়া ইউনিয়নে আদিবাসী সাঁওতালদেরও বসবাস রয়েছে। যারা এখনও তাদের নিজস্ব সাঁওতালি ভাষা ও সংস্কৃতির স্বকীয়তা বজায় রেখেছে। তবে অনেক সাঁওতালেই এখন ধর্মান্তরিত হয়ে খ্রিস্ট ধর্ম পালন করছে। ইউনিয়নের শিহিপুর ও দামোল গ্রামে সাঁওতালদের বসবাস।
হরিপুর ইউনিয়ন, হরিপুর

হরিপুর ইউনিয়ন বাংলাদেশের রংপুর বিভাগের ঠাকুরগাঁও জেলার হরিপুর উপজেলার অন্তর্গত একটি ইউনিয়ন।
হরিপুর ইউনিয়নের আয়তন ৩০.৬৫ বর্গ বর্গ কিলোমিটার। এই ইউনিয়নে মোট ৩৩২৬টি পরিবার আছে।। এখানে গ্রামের সংখ্যা ১৫ টি, মৌজার সংখ্যা ১৫ টি, এবং হাট/বাজার সংখ্যা ০৪ টি। এই ইউনিয়নের গ্রামগুলোর নাম হচ্ছে হরিপুর, দনগাঁও, কাড়িগাঁও, কুশগাঁও, ভবানন্দপুর, তিনুয়া, মিনাপুর, জীবনপুর, দেহট্ট, খোলড়া, তোররা, বসলগাঁও, বালিহারা, মশানগাঁও এবং ভগবানপুর।
হরিপুর ইউনিয়নের পূর্ব ও পশ্চিমে ভারত সীমান্ত রয়েছে এবং এই ইউনিয়নের উত্তরে ডাঙ্গীপাড়া ইউনিয়ন ও দক্ষিণে ভারত সীমান্ত অবস্থিত।
বাংলাদেশের ১৯৯১ সনের আদমশুমারি অনুসারে হরিপুর ইউনিয়নর জনসংখ্যা ১৭,০৭২ জন। ২০১১ সালের আদম শুমারি অনুযায়ী জনসংখ্যা ২০৬৯৪ জন (প্রায়)। হরিপুর ইউনিয়নের সাক্ষরতার হার হচ্ছে ২৭.৭%। বাংলাদেশের সাক্ষরতার হারহান ৩২.৪%।
শিক্ষার প্রতিষ্ঠানের মধ্যে কলেজঃ ০৪টি, উচ্চ বিদ্যালয়ঃ ০৬টি, নিম্ন মাধ্যমিক বিদ্যালয়ঃ ০১টি, মাদ্রাসা- ০৬ টি, সরকারি প্রাথমিক বিদ্যালয় ০৮টি এবং বে-সরকারী রেজিঃ প্রাঃ বিদ্যালয় আছে ০৬টি।
আম, কাঁঠাল, জাম, কলা এখানকার ফসলি উদ্ভিদ। এখানে দেখা যায়, ধুতুরা, নিম ইত্যাদি ঔষধি উদ্ভিদ।
হরিপুর ইউনিয়নে দুইটি নদী রয়েছে। সেগুলো হচ্ছে নাগর নদী এবং লোনা নদী।
ভাতুরিয়া ইউনিয়ন

ভাতুরিয়া ইউনিয়ন বাংলাদেশের রংপুর বিভাগের ঠাকুরগাঁও জেলার হরিপুর উপজেলার অন্তর্গত একটি ইউনিয়ন।
ভাতুরিয়া ইউনিয়নের আয়তন হচ্ছে ৭৬৩১ একর (৩০.৫৫বর্গ কিলোমিটার)। ইউনিয়নে ২৯৮১ টি পারিবারিক ইউনিট আছে।
এই ইউনিয়নের অবস্থান হরিপুর উপজেলার পূর্ব প্রান্তে।
বাংলাদেশের ১৯৯১ সালের আদমশুমারি অনুসারে এই ইউনিয়নের জনসংখ্যা হচ্ছে ১৪,৩১০ জন। এই মানুষের মধ্যে নারী ৫১%, পুরুষ ৪৯%। ইউনিয়নে ১৮ বছরের নিচের মানুষ হচ্ছে ৭১৫৮ জন। এছাড়াও ১৫-৪৪ বছরের মানুষ আছে ২৬০৩ জন।
ভাতুরিয়া ইউনিয়নের সাক্ষরতার হার হচ্ছে ২৪.৪% যেখানে বাংলাদেশের সাক্ষরতার হার হচ্ছে ৩২.৪%।
পাথর কালী মেলা বসে এই ইউনিয়নের গোবিন্দপুর গ্রামের কুলিক নদীর ধারে। কালীপূজার পরের শুক্রবার এই এলাকায় মেলা বসে। আর মেলা উপলক্ষে ভারত-বাংলাদেশ সীমান্তে যুগ যুগ ধারে দুই বাংলার হাজারো মানুষ স্বজনদের সঙ্গে মিলিত হয়ে কুশল বিনিময় করেন।
চ্যাম্পিয়ন্স লিগ টুয়েন্টি২০

চ্যাম্পিয়ন্স লিগ টুয়েন্টি২০ একটি বার্ষিক আন্তর্জাতিক টুয়েন্টি২০ ক্রিকেট প্রতিযোগিতাবিশেষ ছিল। সচরাচর এটি সিএলটি২০ নামে পরিচিত। উক্ত প্রতিযোগিতায় বৃহৎ আকারের ক্রিকেটভূক্ত দেশসমূহের শীর্ষস্থানীয় ঘরোয়া ক্রিকেট দলসমূহ প্রতিদ্বন্দ্বিতায় অবতীর্ণ হয়। ২০০৮ সালে প্রতিযোগিতার উদ্বোধন হলেও মুম্বাই আক্রমণের প্রেক্ষিতে তা বাতিল হয়। পরবর্তীতে অক্টোবর, ২০০৯ সালে প্রথম আসরের সূচনা ঘটে। বিসিসিআই, ক্রিকেট অস্ট্রেলিয়া এবংক্রিকেট সাউথ আফ্রিকা যৌথভাবে এ প্রতিযোগিতা আয়োজন করে। বিসিসিআইয়ের সভাপতি এন. শ্রীনিবাসন প্রতিযোগিতা পরিচালনার দায়িত্বে রয়েছেন। সিএলটি২০ প্রতিযোগিতাসহ আইপিএলের প্রধান পরিচালনাকারী কর্মকর্তা হিসেবে রয়েছেন সুন্দর রমন।
ভারত অথবা দক্ষিণ আফ্রিকায় সেপ্টেম্বর-অক্টোবর সময়কালে দুই থেকে তিন সপ্তাহব্যাপী প্রতিযোগিতা অনুষ্ঠিত হয়। সর্বমোট পুরস্কার মূল্য হচ্ছে $৬ মিলিয়ন মার্কিন ডলার। তন্মধ্যে বিজয়ী দলকে $২.৫ মিলিয়ন ডলার মূল্যমানের পুরস্কার প্রদান করা হয় যা ক্লাব ক্রিকেট প্রতিযোগিতার ইতিহাসে সর্বোচ্চ। বর্তমানে প্রিমিয়ার টুয়েন্টি২০ প্রতিযোগিতার সেরা দলগুলো এতে অংশ নেয়। তবে সাতটি টেস্টভূক্ত দেশের মধ্যে ভারত, অস্ট্রেলিয়া ও দক্ষিণ আফ্রিকার দলগুলোকেই প্রাধান্য দেয়া হয়।
দুর্বল দর্শকসংখ্যা, দর্শকদের আগ্রহের অভাব, অস্থিতিশীল স্পনসরশিপ এবং অন্যান্য প্রয়োজনীয় কারণের অভাবের কারণে, তিনটি প্রতিষ্ঠাতা ক্রিকেট বোর্ড ১৫ জুলাই ২০১৫ এ টুর্নামেন্টটি বাতিল করার ঘোষণা দেয়, এইভাবে ২০১৪ চ্যাম্পিয়ন্স লিগ টুয়েন্টি২০ টুর্নামেন্টের শেষ সংস্করণে পরিণত হয়।
সূত্র: "ক্রিকইনফো" 
২০১২ আসর পর্যন্ত ১০৩ খেলায় সর্বমোট ৩০ দল অংশ নিয়েছে। ব্যক্তিগত পর্যায়ে খেলোয়াড়েরা চার আসরে ২০ খেলায় অংশ নিয়েছেন। চারজন খেলোয়াড় শতরান করেছেন। ১৬জন খেলোয়াড় চার উইকেট ও ৩জন পাঁচ উইকেট পেয়েছেন। একজন খেলোয়াড় হ্যাট্রিক লাভ করেছেন।
নিচের ছকে এক নজরে চ্যাম্পিয়ন্স লিগ টুয়েন্টি২০ প্রতিযোগিতায় অংশগ্রহণকারী দলসমূহের সাফল্য দেখানো হয়েছে:
টীকা:
সূত্র: "ক্রিকইনফো" 
চ্যাম্পিয়ন্স লিগ টুয়েন্টি২০ প্রতিযোগিতায় অংশ নিলেও গ্রুপ পর্ব / লিগ পর্বে যোগ্যতা লাভ করেনি এমন দলের তালিকা ছকে তুলে ধরা হয়েছে।
টীকা:
সূত্র: "ক্রিকইনফো"
চিটাগাং চেম্বার অব কমার্স অ্যান্ড ইন্ডাস্ট্রি

চিটাগাং চেম্বার অব কমার্স অ্যান্ড ইন্ডাস্ট্রি (সিসিসিআই) বাংলাদেশের চট্টগ্রামে অবস্থিত ব্যবসা এবং কর্পোরেট খাতে প্রতিনিধিত্বকারী শিল্প নেতৃত্ব প্রদানকারী একটি শিল্প পরিচালিত সংস্থা। এটি ১৯৫৫ সালে প্রতিষ্ঠিত হয়। এই প্রতিষ্ঠান বাণিজ্যিক রাজধানী চট্টগ্রামের কৌশলগত অর্থনৈতিক উন্নয়ন এবং আঞ্চলিক অর্থনৈতিক কেন্দ্রের প্রচারক এবং প্রধান প্রবক্তা হিসেবে কাজ করে।
সিসিসিআই, সর্বপ্রথম ১৯৫৫ সালের আগস্টে চট্টগ্রামের আন্দরকিল্লায় ন্যাশনাল প্রেসের ভবনে কার্যক্রম শুরু করে। পরবর্তীতে ১৯৬০ সালে আগ্রাবাদে অবস্থিত জাহান বিল্ডিং-এর বর্তমান অবস্থানে এর সকল কার্যক্রম স্থানান্তরিত হয়।